Pruden Gartzia 2000/06/01 10:00\n[PDF]Egilea: Pruden GARTZIA\nEuskal Herrian, bibliotekei dagokienez, funtsean orain dela ehun urteko egitura bera dugu. Aldundi bakoitzak berea, eta udal bakoitzak beste horrenbeste. Ukaezina da azken bi hamarkadetan ahaleginak egin direla biblioteka berriak zabaltzeko eta zeudenak modernizatzeko, baina salbuespenak salbuespen bakoitza bere aldetik dabil, eta beraien arteko loturak oso makalak dira. Egun, elkarlana oso kontu zehatzetara dago mugatua. Zergatik ez dago biblioteka guzti horiek koordinatuko lukeen Biblioteka Nazional bat? Proiektua ez da berria: Eusko Ikaskuntzaren Igo Biltzarrean (Oñati, 1918), Euskal Unibertsitatearen eskaerarekin batera, Euskal Biblioteka bat sortzeko proiektu bat aurkeztu zen (Tomas Etxebarria: Proyecto de creación de una biblioteca exclusivamente vasca). Ez zetorren “nazional” izenondoaz lagundurik eta soilik euskal gaietara mugatuko zitzatekeen biblioteka aldarrikatzen zen (zentzurik zabalenean hartuta, hori bai). Baina erakunde berria izango litzateke, hots, 1918an garbi ikusten zuten erakunde berri bat behar zela euskal kulturaren premiei erantzuteko; ez zela nahikoa egitura zaharrak indartzea eta modernizatzea. Gaur egun, ditugun biblioteka-egituren mugak eta erakunde berri baten beharra inoiz baino nabarmenagoak dira.\n2. LEGE TESTUINGURUA\nEzen, gaur egungo legeria berez nahikoa eta sobera da Biblioteka Nazionala sortzeko, borondaterik badago. Ikustagun. Nere uste apalean, abiapuntua honako hau izan beharko luke: egungo Euskal Herria, sozialki, herri eleaniztuna da. Eleaniztasun horretan historikoki galtzaile bat egon da: euskara. Hori dela eta, azken hogei bat urtetan euskara Euskal Herriko zati batzuetan hizkuntza ofiziala bihurtu da, eta ahalegin bereziak egin dira eta egiten ari dira pairatu duen bidegabekeria historikoa leuntzeko eta elebitasun orekatua lortzeko. Kontu ezagunak dira horiek, jakina, baina euskarari buruz horrenbeste arduragabekeria entzuten den egunotan ez da alperrikakoa berriz ere gogoratzea . Azpimarratu beharko genuke, hala ere, horrenbeste gogoratzen ez dena, alegia, Eusko Jaurlaritzak hitzarmenak egin dezakeela eta egin behar dituela beste erkidego edo estatuekin euskara eta euskal kultura gorde, zaindu eta sustatu aldera .\nBadirudi, beraz, euskara ofiziala izatez gain kultur-ondare bereziki garrantzitsua denez gero , Eusko Jaurlaritzak eta Nafarroako Gobernuak legez batere oztoporik ez dutela elebitasuna biblioteketara eramateko, zein bere erkidegoan edota elkarren artean elkar-laguntza hitzarmenak sinatuz. Horretarako tresna egoki bat, egokiena ziur aski, batek bere aldetik edota bien artean Euskal Biblioteka Nazionala sortzea litzateke, erakunde horrek bidera dezan euskarari buruzko erabaki tekniko guztiak  Bibliotekonomiaren esparruan. Goraki esan dezagun, bada, legeriaren ondorio logikoa: Euskal Biblioteka Nazionala bezalako proiektu bat egitea, izen horrekin edo beste batekin, egungo legeriaren arabera erabat posiblea da. Areago, Eusko Jaurlaritzaren kasuan legeak berak helburu hori paratzen dio . Komenigarria litzateke Estatutuaren eta Foru Hobekuntzaren aldekoek zein kontrakoek oinarrizko datu hori bistatik ez galtzea.\n3. EUSKARAREN EGOERA BIBLIOTEKETAN\nArrazoi asko dago Biblioteka Nazional bat eskatzeko. Baina badago bat, nire aburuz, guztien gainetik gailentzen dena: euskararen normalizazioa. Ezen eszeptikoenak ere aitortuko du Biblioteka Nazional bat ez bada sortzen, euskararen normalizazioak oztopo izugarriak izango dituela bidean.\nZer egin dute orain arte Herri Aginteek legeak agindutakoa betetzeko, alegia, elebitasuna sustatzeko biblioteketan? Erantzun laburra emango dugu: Bibliotekonomiaren esparruan, une honetan dakigunaren arabera, oso gutxi.\nLabur erantzuteak badu bere arriskuak. Kasu honetan, begibistakoa da azken urtetan euskarak aurrerakada haundia egin duela administrazioan, eta ondorioz, baita biblioteka askotan ere. Horrela, euskaraz dakien bibliotekari asko dago egun lanean, eta lanpostu askotarako (ez nahikotarako, ordea) euskara jakitea eskatzen da. Era berean, errotulazioan, oharretan, ordenagailuen menuetan, eta abar, euskarak badu presentziarik, gero eta haundiagoa gainera. Baina guzti hori administrazio osoaren euskalduntze orokorrari zor zaio (hizkuntza-eskakizunak, udal ordenantzak, etab.). Esaten ari garena da Bibliotekonomiaren esparru teknikoan, salbuespenak salbuespen, ez dugula arazo honen tamainari erantzuteko gai den ekimenik ezagutzen.\nHar dezagun adibiderik nabarmenena. Denok dakigun bezala, katalogoa da edozein bibliotekaren lan-tresna nagusia, berak ematen baitu zerbitzu guztietara iristeko giltza. Zenbat biblioteka-katalogo egin dira euskaraz? Baina agian galdera ez dago ondo paratua, ezen euskara ofiziala den Euskal Herriaren zatian, legean eta gizartean elebitasuna dugu erreferentzia nagusi. Galde dezagun, bada, zenbat katalogo elebidun dago Euskal Herrian? Kasu biotan erantzuna berbera da: oso-oso gutxi, salbuespen bakan batzuk . Erakundez-erakundeko errepasoa eginez, esan dezakegu Bizkaiko eta Gipuzkoako Aldundietako bibliotekek ahalegin batzuk egin dituztela, nahiko motz gelditu badira ere; Eusko Jaurlaritzak hainbat aldiz gai-zerrenda elebidun bat iragarri du, oraingoz bukatu gabea; azken horren menpekoak diren hiru erakundetako bibliotekek (HABE, SHEE-IVEF eta HAEE-IVAP) ahalegin ausartak egin dituzte, baina laguntza premia haundia aitortzen dute; Udalek ez dute ezer egin ; Unibertsitateek (publiko zein pribatuek) ez dute ezer egin ; eta abar. Azpimarra dezagun beti ere Bibliotekonomiaren esparru teknikoari buruz ari garela.\nBada garrantzi berezia duen beste gai bat: programa informatikoena. Egun, katalogo guztiak formato elektronikoan egiten dira. Eta hemengo hutsunea biziki larria: gaur egun biblioteketan erabiltzen diren programak ez daude gertatuta katalogo elebidunak kudeatzeko. Salbuespenak salbuespen, arazo hori ez da kontuan izan programa informatikoa erosteko orduan . Izango ote da aurrerantzean?\nHorrelako egoera batean, ba ote dago inork pentsatzen duenik euskara normalizatuko dela Biblioteka Nazionalik gabe?\n4. EUSKALTZAINDIAREN LANA\nGaur egun euskarazko katalogogintzan martxan den proiekturik sendoena Euskaltzaindiaren Azkue Bibliotekaren Katalogoa da. Aurreikuspenen arabera, 2000. urtean bukatuko da eta, beraz, data horretatik aurrera izango dugu Humanitateetan espezializatutako biblioteka baten katalogo oso bat euskaraz, formato informatikoan eta nazioarteko arau bibliotekonomikoen arabera egina.\nEuskaltzaindiak borondate garbia adierazi du horren emaitza teknikoak zabaltzeko, eta hori dela eta hainbat bilera egin izan ditu zenbait erakundetako ordezkariekin. Baina, dudarik ez dago, Biblioteka Nazional batek asko erraztuko luke proiektu horren emaitzen hedapena.\n5. NOLAKO BIBLIOTEKA NAZIONALA\nEgungo egoeran ez dirudi erreza Euskal Herriko hiru erkidegoen artean erakunde amankomun bat sortzea. Baina Eusko Jaurlaritzak ez du aparteko arazorik Euskal Biblioteka “berri”, “nagusi”, “nazional”, edo dena delako bat sortzeko. Horrela jokatu dute, bestalde, Espainiako autonomia erkidego ia guztietan. Erakunde horrek biblioteka nazional baten eginkizunak bereganatuko lituzke EAEri dagokionez, eta Nafarroa eta Iparraldeko bibliotekekin harreman eta elkar-laguntza hitzarmen berriak sortzeko gai izango litzateke. Gutxiegi ote, zenbaitentzat? Euskal Herriko zazpi herrialdeek politikoki bat egingo balute ere (zinez zaila dirudien hipotesia!), hortik sortuko litzatekeen biblioteka-sistema ere oso dezentralizatua litzateke, gure herriaren historiari dagokion bezala.\nGai asko geratu zaigu tratatzeko. Zeintzuk liratekeen Biblioteka Nazionalaren eginkizunak. Non kokatua legokeen. Nor litzatekeen titularra. Zein harreman mota izango lituzkeen Euskal Herriko gainetiko biblioteka guztiekin (motaz-mota zehaztu beharko litzateke). Eta abar.\nGai horiekin eta beste askorekin kezkaturik, zenbait bibliotekarik eta dokumentalistak Joana Albret Bibliotekonomia Mintegia sortu genuen orain dela hiru urte. Artikulu honetako hausnarketa asko eta asko, hantxe sortuak eta landuak dira. Hilean behin biltzen gara Donostiako Koldo Mitxelenan. Hortaz gain, posta-zerrenda bat sortu dugu eta, aurki, webgunea izatea espero dugu.\nPruden Gartzia Azkue Bibliotekako zuzendaria\n Euskara Euskal Autonomia Erkidego osoan (1979ko Estatutoa, 6.1 atala) eta Nafarroako Foru Erkidegoaren zati batean (1982ko Foru Hobekuntza, 9.2 atala) ofiziala da. Horrek esan nahi du administrazioaren jarduera guztiak elebitasunaren printzipioaren arabera antolatu behar direla. Aldiz, Nafarroako zati haundi batean euskararen estatusa apalagoa da, eta Frantziako Errepublikaren lurralde osoan ez du inolako estatusik.\n Ikus 79ko Estatutuaren 6.5 atala: "Euskara beste euskal lurralde eta komunitate batzutako ondarea ere izanik, erakunde akademiko eta kulturazkoek beroriekin izan ditzaketen harreman eta loturez kanpo, Euskal Herriko Komunitate Autonomoak eskatu ahalko dio espainol Gobernuari lurralde eta komunitate horiek kokaturik daudeneko Estatuekin itunak eta komenioak egin ditzala--edo eta halaber behar izanez gero Gorte Jeneralei horretarako eskabidea ager dezan, berauek hura onartzeko--, horretara euskara zaindu eta bultza dadin [enfasia neurea da]". Baita ere Euskal Kultur Ondareari buruzko Legea, 7/1990, 8. atala: "1. Jaurlaritzak, euskal kultur ondarea aldezteko, babesteko eta sustatzeko lagungarritarako, Nafarroako Foru-Elkartearekin lankidetza-ituneak egin eta harremanak izateari bultz egingo dio [enfasia neurea da]. 2. Halaber, Euskal Herriko Autonomi Elkarteak Estatuko Jaurlaritzari, euskal kultur ondarea osatzen duten ondasunak beren lurretan dituzteneko Estatuekin kultura-hitzarmenetan jartzeko bide emango duen hitzarmen nahiz ituneak egin eta, hala behar izanez gero, horiek onartzeko Gorte Nagusietan aurkez ditzala eskatu ahal izango dio."\n Ikus Euskarari buruzko Foru Legea, 18/1986: "Nafarroa bezala beren ondarean hizkuntza bat baino gehiago edukitzeaz ondratzen diren Komunitateak, altxor hori begiratu eta babestera behartuak dira, baita hura hondatu eta galtzea eragoztera ere [enfasia neurea da]."\n Erabaki teknikoak diogu, ezen erabaki politikoak lurralde bakoitzean dagokion erakundeak hartuko baititu, jakina.\n Ikus 2. oin-oharrean Kultur Ondareari buruzko Legean 8.1 atala.\n Azkue Bibliotekaren Katalogoa alde batera utzita, euskara hutsezko hiruzpalau katalogo baino ez ditut ezagutzen: Bertsozaleen Elkarteko Xenpelar Dokumentazio Zentruko katalogoa, HABEko bibliotekakoa, SHEE-IVEF erakundekoa, eta besteren bat. Katalogo elebidunen artean, Bizkaiko eta Gipuzkoako Aldundien bibliotekek zenbait neurri hartu dituzte, baina elebitasun orekatutik urrun daude oraindik. Gainetikoetan, ezer ez (pozik hartuko dut baieztapen borobil horri eginiko edozein zuzenketa).\n Zenbait udalek, Gipuzkoan batez ere, kezka bizia agertu diote Eusko Jaurlaritzari gai hau dela eta, berehalako neurriak har ditzan eskatuz. Era berean, nabarmen utzi dute beraien ezintasuna horrelako arazo tekniko korapilatsu bati irteeraren bat aurkitzeko.\n Berriki onartu den UPV/EHUko Euskararen Erabileraren Normalizazioarako II. Plangintzan lehenengo aldiz aipatzen da arazo hau, zenbait neurri proposatuz, Euskaltzaindiarekin elkarlanean. Ikus 7.3.2. atala, Liburutegiaren Katalogoa.\n Berriz ere zehaztuko dugu gauza bat dela programa informatikoaren menuak bi, hiru edo hainbat hizkuntzatan agertzea (erabiltzailearen aukeran), eta guztiz bestelako bat katalogoa bera elebiduna izatea.


Jesusen Gazte Taldeak. Jose Antonio Pagola Elorza / Carles Such Hernandez. Elkar.eus\nEgilea: Jose Antonio Pagola Elorza / Carles Such Hernandez\nTraducción al euskera del primer volumen de 'Grupos jóvenes de Jesús'. Jesusen Gazte Taldeak liburu hau, topaketarako proposamen bat da, oinarritzat kristau-fedea duelarik: Nazareteko Jesus. Ez da gazteekin egindako ibilbide pastoral bat, baizik eta hartarako baliabide bat: jadanik landua den edozein proposamen pastoralerako balio izango duena. Ebanjelizazio-bideak sustatzea edo eragitea da arazoa, fruitutzat nor bakoitza konbertsio-bidean jarriz. Horretarako, gazteen eguneroko bizitzarekin sintonizatzea bilatu nahi izan da, bai hizkeran, bai sinboloetan, bai Ebanjelioarekin nola topo egin aurkeztean. Argibidea Frantzisko aita santuak Gotzainen Sinodo berezi bat deitu du 2018ko urrirako. Goiburu hau izango du Sinodoak: «Gazteak, fedea eta bokazio-bereizmena». Aita Santuak azpimarratu du: «munduko alde guztietako gazteak daude gonbidatuak, bai katoliko, bai beste kristau-elizatako, bai beste erlijioetako, bai fedegabe». Ezin une egokiagoan dator, beraz, kalera euskarazko liburu hau.


Elorrioko San Agustin Etxebarriak denboran atzera egingo du bihar - Mugalari KulturaMugalari Kultura\nElorrioko San Agustin Etxebarriak denboran atzera egingo du bihar\nAintzinako Ogibideen Azoka egingo da bihar Elorrioko San Agustin Etxebarria elizatean. Olazar Auzo Elkarteak antolatzen duen ekitaldian, XIX. mende amaiera eta XX. mende hasierako lanbideek bizia hartuko dute. Horrela, “minuteroak”, luthierrak, jostunak, margolariak, arropa garbitzaileak eta diligentzia bat ere egongo dira.\nErakustaldia goizeko 11:00etan hasiko da. Aspaldiko ofizioak gogoratu eta bertatik bertara sasoi batean bezala nola lan egiten zuten ikusteko aukera izango da. Gainera, ekitaldia girotzeko txerri bat erreko da eta pintxoak salgai izango dira.\nLanbideei bizia emateko San Agustin Etxebarriko auzotarrak edota elorriarrak prestatu dira. Dena dela, tartean bada Gaztelatik etorriko denik ere; adibiderako aintzinako argazkilaria “minuteroa”.\nErabiltzen ziren makinak eta lan-tresnak erakutsiko dira\nBeharginez aparte, gainera, sasoian lanbide ezberdinetarako erabiltzen ziren makinak eta lan-tresnak erakutsiko dira. Horien guztien gaineko azalpenak eguerdiko 13:00etan hasita emongo dituzte. Gero, egunari amaiera emateko, 15:00etan bazkari herrikoia prestatu dute.\n2003. urtean egin zen lehenengoz Aintzinako Ogibideen Azoka, San Agustin Eleizatearen 950. Urteurrena ospatzeko. Harrezkero bi urterik behin ospatu dute. Orain arte, Erdi Aroan kokatutako ogibideak izan dira ospakizuneko ardatza. Aurten aldatu eta Aro Modernokoak plazaratuko dituzte.


Brandina eta Markaren Posizionamendua, Amezi Autoeskola\nAMEZTI AUTOESKOLA – Brandina\nAmezti Autoeskolarekin lan egiten dugu, markaren sorrera eta diseinutik hasi eta honen komunikaziorako planteamendu eta garapeneraino. Estrategia berriak garatzen ditugu besteengandik ezberdindu eta autoeskolen merkatuan erreferente bilakatzeko. 6 urteko lankidetzaren ostean, Euskal Herri mailan bere sektoreko liderra bilakatzea lortu dugu. Algorta, Bilbo, Donostia, Gasteiz, Tolosa, Irun eta Lasarten egoitzan duen autoeskola erreferentea da egun.\nAmeztiren prestakuntza eskaintzaren harira, motorren zirkulazio baimen guztiak ezagutarazteko kanpaina burutu genuen. Iraultzaren kontzeptua mantendu genuen, kasu honetan bi gurpildun ibilgailuen arlora eramanda. Modu honetan, autoeskolaren posizionamendua eta kanpainaren mezua indartu genituen, ikasleei protagonismoa emanez.\nKanpaina hau sare sozialetan eta autoeskolaren euskarri propioetan garatu genuen.\nKomunikazio Estrategia, Marketing Digitala, Marketing Birala\nAutoeskolen iraultza heldu da\n“Autoeskolen iraultza heldu da” kanpaina burutu eta sustatu genuen, Amezti marka berritzaile eta sektoreko bereizgarri moduan finkatu duena. Sormena eta hasierako planteamendu estrategikoa jarraitzea erabaki dugu ohiko medioetan (telebista, prentsa idatzia) eta social media advertisinaren bidez hedatua izan den spot-a gauzatzeko.\nKanpaina honetan, Marketin Master Saria EHU/UPV (PesMes) jaso dugu, “Marketin ekintza osorik onena” 2017. urteko mailan.\nGainera, Ameztik hazten jarraitzen du Tolosako egoitza berriaren irekiera dela eta.\nMarkaren Adierazpena, Komunikazio Estrategia\nInfluencer-en marketina: HolaJulen-ekin egindako ekintza\nDonostiako egoitza berriaren inaugurazioarekin batera, ekintza berezi bat burutu genuen HolaJulen influencer-arekin. Donostikoa den Youtuber ezagunari, gidatzeko baimenaren alde praktikoa berriro egiteko erronka luzatu genion. Arrakasta handiko ekintza izan da marketin biralean eta markaren ezagutzan. Horretaz gain, matrikulazioetan gorakada handia egon zen eta autoeskolen egoitzetara gazte asko hurbildu ziren informazio eske.\nItxura grafiko berria ezagutarazteko egindako publizitate kanpaina, xede-talde gaztearentzako ikuspegitik eta baliabide digitaletan landua. Gure lana arlo digitalean edukia sortzeagatik bereizten da. Nahiz eta kanpaina, batik-bat, online euskarrietara bideratuta egon, offline ekintzak ere erabili genituen puntu estrategikoetako indar komertziala handitzeko. Euren artean, nabarmentzekoak dira kaleko marketin kanpainak eta unibertsitateko campusetan egindako sustapen bereziak. Guzti hau Bilbo, Irun eta Gasteizko egoitza berrien inaugurazioarekin batera egin zen.\nMarketing Mix-a (blended marketing), Markaren Adierazpena, Komunikazio Estrategia\nEraldaketa digitala eta markaren berdiseinu grafikoa\nAutoeskolen munduko sistema berria, “Amezti metodoa”, jasotzen duen web gunea sortu genuen. Honek, teknologiaren laguntzarekin batera, berrikuntza bat eragin du markaren itxuran. Klase teoriko eta praktikoak erosterako momentuan, erosketa esperientzia pertsonalizatua izatea eragiten du. Modu honetan, markaren posizionamendu bereizgarria sustatzea bilatzen dugu. Era berean, hainbat argazki sesio egin genituen autoeskoletako ikasleekin, kanpainen ardatz komunikatiboa izan daitezen.\nErabiltzailearen Esperientzia, Desberdintze Estrategia, Markaren Nortasuna, Online Marketing, Markaren Posizionamendua\nMarkaren nortasuna eta estrategia\nAmeztiren nortasuna eta baloreen araberako marka diseinatu genuen. Era berean, eta epe luzera begira, social media marketin estrategia garatu genuen, Facebook, Twitter, Instagram, Youtube eta “YO SOY L” blogerako marka edukia sortuz. Guzti hau Amezti markaren esentzia eta ildo korporatibo bereizgarriarekin koherente izanda. Nabarmentzekoak dira autoeskolaren lehenengo egoitzen eta autoen egokitzapena.\nMarkaren Sorkuntza, Komunikazio Digitaleko Estrategiak, Markaren Adierazpena, Social Media


Biteri kaleko haur parkea estaltzeko partehartze proiektua aurrera doa - Gaurkotasuna - Hondarribia\nBiteri kaleko haur parkea estaltzeko partehartze proiektua aurrera doa\nAurrekontu partehartzaileetan botu gehien jaso zituen ekimena da, eta lehiaketa publikoa aste honetan bertan deitu du Udalak\nBiteriko haur parkea estaltzeko proiektua aurrera doa. Hala, haur parkearen estalkia eraikitzeko oinarrizko proiektua eta zuzendaritza fakultatiboa erabakiko dituen deialdia egin da aste honetan bertan. Hala eman dute aditzera Txomin Sagarzazu Alkateak eta Maria Serrano Hiritarren Arretarako zinegotziak.\n“Gogoratu nahi dut Hondarribiko Udal Gobernuak 2022ko aurrekontuak osatzeko herritarren partehartzea lortzeko lanean abenduan hasi ginela. Orduan iragarri genuen gure herrian burutu litezkeen 5 proiektu mahai gainean jarriko genituela, eta horien artean bat hautatu beharko zutela herritarrek. Urtarrilean epea ireki genuen udal web gunean, baita presentzialki egiteko aukera ere Udal Liburutegian, Amute-Kostako eta Mendeluko auzo elkarteetan, San Pedro kaleko azokan eta Kiroldegian.\n“Denetara 710 herritarrek eman zuten botoa, eta %35ak haur parke bat estaltzeko eritzia erakutsi zuten. Eskerrak eman nahi diegu herritarrei, bide batez gogoratu ere Udal Gobernu Taldean gizarte zibilarekin lanketa desberdinetan ari garela aspaldian. HAPOaren bilerak, Kosta kalean egindakoak, Mugikortasun Mahaia, Euskaraldia antolatzeko egingo ditugunak…. XXI. mendeko gobernantza ereduek abian jarri dugun ekimenetik oso hurbil dago, eta orain arteko lanketarekin jarraituko dugula ziurra da” esan du Sagarzazu Alkateak.\nMaria Serrano Hiritarrekiko Harremanetarako zinegotziak eman du informazio gehiago. “Behin haur parke bat estaltzeko proiektuak botu gehien lortu zituenean, Udalean departamento desberdinen artean Hondarribian dauden 14 haur parkeren artean baldintza egokienak zituena zein zen aztertu genuen, irisgarritasuna, lur horien titularitatea, kokapena… kontutan izanik. Hala, Biterikoa egokiena zena ikusi zen”.\nLehiaketa publikoa martxan\n“Hurrengo pausua izan zen apirilean egindako 2022ko aurrekontuaren lehen kreditu aldaketan beharrezko diru kopurua gordetzea. Apirilaren 28an egin genuen, eta aste honetan bertan konkurtso publikoa deitu da haur parkearen estalkia eraikitzeko oinarrizko proiektua eta zuzendaritza fakultatiboa esleitzeko. Irabazten duen enpresak proiektua idatzi egingo du eta hurrengo urratsa lanak esleitzea izango da. Gogoratu aurkezteko epea maiatzaren 25ean itxiko dela” gehitu du Serranok.\n“Udal Gobernu Taldearen asmoa adjudikazioa egin eta ahalik eta azkarren lanean hastea da. 2022an egina egongo zela hitza eman genuen eta gure eskuetan dagoena egiten ari gara”.


Free chat Bad Doberan Landkreis. Ausazko arrotz doan txateatu berehala Bad Doberan Landkreis tik.\nFree chat Bad Doberan Landkreis\nOngi etorri Chatroulette Bad Doberan LandkreisEdozein lekutan, munduko pertsona aleatory bat konektatzeko. Chatroulette Bad Doberan Landkreis dezakezu honako aukeren artean aukeratu:- Guztiak pertsona mota Bad Doberan Landkreis doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nBad Doberan Landkreis hirien zerrenda:


Gasteizko Glovoko langileak lan-baldintzen hobekuntzaren alde greban - Halabedi\n> Gasteizko Glovoko langileak lan-baldintzen hobekuntzaren alde greban\nPlantoa egin zuten larunbatean Gasteizko Glovoko banatzaileek enpresak ezarritako komisio minimoaren murrizketaren aurrean. Glovo enpresa langileekin batzartu ezean, mobilizazio gehiago iragarri dituzte Arabako "rider-ek"\nGasteizko Glovoko langileek motxilak eskegi zituzten larunbatean, enpresak lan baldintzetan egindako azken aldaketak salatzeko. Iragan uztailean erabaki zuen Glovok “rider-ek” banaketa bakoitzeko jasotzen duten komisio minimoa 2,5 eurotatik euro batera murriztea. Neurri horren aurrean eta “lan baldintzen hobekuntza” bat eskatzeko greba egin zuten Gasteizko Glovoko 20 bat banatzailek. “Irabazki duinak” aldarrikatu dituzte, eskaintzen duten zerbitzuarekiko neurrikoak\n2018an heldu zen enpresa Arabara eta ordutik ugaritu egin da Glovoko langileen presentzia. Langile hauek “autonomo faltsu” bezala egiten dute lan eta euren gain hartu behar dituzte Gizarte-segurantzaren eta BEZaren gastuak. Enpresak hartutako azken neurrien ondorioz nabarmen ikusi dute murriztuta Glovoko banatzaileek soldata. Gainera, enpresa ordainketetan atzeratu izana ere salatu dute.\nGlovok, bere aldetik, greba egin zuten “rider-ak” zigortu ditu. Puntuazio bidez kalifikatzen ditu banaketa enpresaren aplikazioak bere banatzaileak eta grebalarien puntuazioak jaitsi egin ditu, horrek, lan orduen eta diru-sarreren murrizketa eragingo die kaletutako langileei. Mehatxuek, ordea, ez dituzte Glovoko langileak geldiaraziko eta enpresa beraiekin batzartu ezean greba egun gehiago iragarri dituzte.\n'Glovo' enpresa kontratatu duten hainbat komertzio interpelatu ditu Ernaik\n← ”Nos han ido quitando a lo largo de la historia todo lo que habíamos conseguido”\nJosu Santamarina (Memoria Gara): “Instituzioei hitz politak esatetik ekintzetara pasatzeko ordua dela esan behar diegu” →


Burofax Oficina Empresas\nZerbitzu hau, hirugarrenen aurrean egiaztatzea beharrezko izan daitekeen dokumentu garrantzitsuak era urgente eta seguruan bidaltzeko erabiltzen da (entrega sinadura bidez).\nArloa: Nacional (España y Androrra) e Internacional.\nEpeak: 24 ordu (larunbatak, igandeak eta jaiegunak izan ezik).\nTarifa: Kontsultatu Correosen Merkataritza Zerbitzuekin.\nZerbitzu hau, entrega egiaztatzea beharrezkoa duten dokumentu garrantzitsuak era urgente eta seguruan bidaltzeko erabiltzen da, hirugarrenen aurrean froga bezala balio duelarik. Horregatik, hartzaileak beti sinatu beharko du. Zerbitzu hau, Correoseko edozein posta-bulegotan eskura daiteke.\nAviso de servicio interiores\nCorreosen edozein posta-bulegotik bidali daiteke Burofax bat, zerbitzu honen bitartez bidali nahi den dokumentua eramanez.\nCorreosi egotz dakiokeen atzerapenagatik, Burofaxari dagokion tarifa itzultzen da balio erantsirik gabe.\nEgun berean entregatuko dira eguerdiko 13:00ak baino lehen onartutako eta Banaketa Berezien Unitatea duten udalerrietara helbideratutako bidalketak. Gainontzeko bidalketak hurrengo egun balioduneko goizean entregatuko dira. Larunbatak, igandeak eta jaiegunak izan ezik)\nMezu urgenteak eta frogagarriak.


A066 - Regino Sorozabal - Guía de fondos Eresbil\nRegino Sorozabalen Gurs pasodoblea, eskuidatzia\nINSTRUMENTU TALDERAKO MUSIKA\nRegino Sorozabalen Iturri Negarra, partitura imprimatua\nAHOTS ETA PIANORAKO MUSIKA\nRegino Sorozabalen Chamberilera sainete lirikoa, eskuidatzia\nFUNTSA A66 – REGINO SOROZABAL\nRegino Sorozabal Mariezcurrena (Donostia, 1900 – Madril, 1971), biolontxelista eta musikagilea, solfeo, biolontxelo eta piano ikasketak Donostiako Musika Akademian egiten hasi zen. 1925ean Gasteizko Kontserbatorioko Biolontxelo irakasle plaza lortu zuen.\nGerrate zibilean atxilotua izan eta gero, Gurseko kontzentrazio-esparruan bukatu zuen. Espainiara itzultzean, Madrilen bizi izan zen, gerra aurretik bertako Udal Orfeoiko zuzendari izan zelarik, eta aurrerago Pablo bere anaiak zuzentzen zuen Orkestra Filarmonikako kide izan zelarik.\nFuntsean, berak eskuz-idatzitako 10 partitura daude (bereak eta beste autoreen lanen kopiak), inprimatutako partitura bat, bi libreto, ariketak eta zirriborroak.\nErreferentzi-kodea: ES RE A66\nIzenburua: Regino Sorozabal\nDatak: c.1930 – c.1950\nTamaina eta euskarria: 0,15 m (1 kutxa, ca. 14 unitate dokumental)\nSortzailearen izena: Sorozabal Mariezcurrena, Regino (1900-1971)\nKorporazioaren historia / Datu biografikoak: Regino Sorozabal Mariezcurrena (Donostia, 1900 – Madril, 1971), biolontxelista eta musikagilea, solfeo, biolontxelo eta piano ikasketak Donostiako Musika Akademian egiten hasi zen, Alfredo Larrocha eta Jose de Olaizola maisuekin. 14 urterekin bere herriko Miramar zineman biolontxelista moduan emanaldiak eskaintzen zituen, bertatik Gran Casino Orkestra joan zen, bertan Pablo bere anaia biolina jotzen zuelarik.\n1925ean Gasteizko Kontserbatorioko Biolontxelo irakasle plaza eskuratu zuen oposizioz. Gerrate zibilean nazionalek atxilotu zuten eta Bartzelonan denboraldi labur bat eman ostean (trukean gune errepublikanora itzulia izan zen) Gurseko kontzentrazio-esparrura eraman zuten.\nFrantziara erbesteratu zenean Biarritzera joan zen eta bertan kabareteko biolontxelista eta pianista gisa lan egin zuen. Espainiara itzultzean, Madrilen bizi izan zen, gerra aurretik bertako Udal Orfeoiko zuzendari izan zelarik, eta aurrerago Pablo bere anaiak zuzentzen zuen Orkestra Filarmonikako kide izan zelarik.\nBi ekitaldietako sainete liriko bat idatzi zuen, “Modos nuevos o El Madrid de los rascacielos” 1936an Gasteizen amaitu zuena, eta ahots eta pianorako “Iturri-negarra” abestia, Esteban de Urquiaga “Lauaxeta”ren hitzekin (1948).\nHistoria artxibistikoa: Funtsa Pablo Sorozabalek zaintzen zuen eta dohaintzan eman zuen 1996ko irailaren 26an.\nSarrerari buruzko datuak: Funtsa 1996ko irailaren 26an sartu zen Eresbilera.\nGarrantzia eta edukia: Funtsan, berak eskuz-idatzitako 10 partitura daude (bereak eta beste autoreen lanen kopiak), inprimatutako partitura bat, bi libreto, ariketak eta zirriborroak.\nPertsonak: Regino Sorozabal (1900-1971)\nLekuak: Donostia – San Sebastian / Madril\nGaiak: Musika kantutegiak / Libretoak / Herri musika / Preso politikoak


Dos pájaras y media - Burlatako Udala HOME\n** BURLATARA GARRAIO PUBLIKOAN ETORTZEA GOMENDATZEN DA, APARKATZEKO LEKU GUTXI DAGOELAKO UHOLDEEN ONDORIOZ**\n4. autobus-linea: Barañain-Atarrabia (Ext. Arre-Orikain-Uharte)\n7. autobus-linea: Atarrabia-Txantrea-Barañain\nCarmen Alcayde eta Carolina Noriega eszenatokia partekatzeko bi txori dira, egia esan, edozer gauza partekatzeko, ezta telebistaren agintea ere erresaka egun batean, baina patua apetatsua da eta bere urrezko tontorrak biak kaiola berean erorarazi ditu. Hori konpontzeko Nerea Garmendia etorri zen.\nCarmen eta Carolina ezin dira desberdinagoak izan, Una bihotzaren munduko aurkezlea, exbakala eta idazlea da. Bestea, gidoilari eta komiko guztiz lotsagabea, kontzientziatua eta espiritu askekoa.\nBiak arrosa eta beltzeko bakarrizketen dueluan aurkezten dira, baina orain berrituta, Nerea Garmendia agertu baita bere tara guztiekin eta ospitale berde kolorearekin festan izena emateko: orain Bi txori eta erdi dira!\nCarmen Alcaydek bere ezkontza-bizitzari buruz hausnartzen duen bitartean, senarra (eta aurretik jartzen zaion oro) umorez larrutuz, Carolinak promiskuitatea aldarrikatzen du, printze urdinetik pasatuz eta nahi duena eginez.\nEta zer gertatzen da Nerearekin? “Nancy Tarada” ezizenez ezagutzen dute, eta hortik guztitik pasatzen da, nahikoa baitu berearekin. “Bere gaixotasunez bakarrik hitz egiten duten amonak bezalakoa da, denak ditu!\nEta galdetu zuten: zer egingo dugu honekin? Ba ikuskizunean sartuko dugu eta, gutxienez, eman diezaiola txapa publikoari.\nHiru bakarrizketa, arrosa, gorri eta berdez osatuak, ama kikildu batez, ezkongabe zital batez eta akats txiki asko dituen euskaldun batez osatua.\nLeihatila: 15€. Ikuskizuna hasi baino ordubete lehenagotik.\nOHARRA: Nafarroan indarrean dagoen osasun-araudiaren arabera, ez da COVID ziurtagiria eskatuko itun honetan.


Salbamendu lanak, itsasoan bilatze eta erreskatatze lanak, mediku ebakuazioak, itsasoko kutsaduraren aurka aritzea, itsasoko trafikoaren kontrola eta laguntza, atoian eramateko zerbitzuak eta nabigazioari oharpenak egitea dira, besteak beste, Itsasoko Salbamendu Taldeak egunero aurre egiten dizkion atazetako batzuk, eta igorpen honen protagonista dugu.\nItsasoko Salbamendu eta Segurtasun Sozietatea, Itsasoko Salbamendu Taldea, 1992. urtean sortu zen Sustapen Ministerioari atxikitako erakunde gisa, Merkantzia-ontziteriaren Zuzendaritza Nagusiaren bitartez. Erakundea Salbamendua Koordinatzeko Zentroetan egituratzen da, Espainiako kostaldeak dituen 8.000 kilometrotan zehar estrategikoki banandurik daudenak. Zentro hauek itsasotik heltzen diren larrialdi mota eta laguntza dei guztiez arduratzen dira. Esleiturik duen eginkizun konplexuari aurre egiteko, Itsasoko Salbamendu Taldeak itsasoko eta aireko ontziteria handia du; ontziteria ondokoek osatzen dute: salbamendu itsasontziak, atoiontziak, esku-hartze arinetarako “Salvamares” deituriko ontziak, erreskate helikopteroak, hego finkoko helikopteroak eta bilaketa eta zaintza hegazkinak, guzti-guztiak salbamendurako eta itsasoko kutsaduraren aurka aritzeko berariaz diseinatuak. Itsasoko kutsaduraren aurka aritzeko, Espainiako erakunde honek hidrokarburoentzako euste-hesiak ditu, berreskuratze ekipoak eta biltegiratze tanke mugikorrak ere bai, geografia nazionalaren edozein puntura berehala mugitzeko. Espainia Nazioarteko Itsas Erakundearen (OMI) kide da, eta hainbat hitzarmen sinatu ditu itsas segurtasunaren inguruan, bai eta itsasoan giza bizitzak salbatzeko eta itsasoko ingurumena babesteko gaien inguruan ere. Itsaso eta ozeanoetan mugarik ez dagoenez, Espainiako Itsasoko Salbamendu Taldea inguruko herrialdeetako antzeko zerbitzuekin koordinatzen da, mundu mailako salbamendu kate bat eratzeko asmoarekin. OMIren aginduz, milioi eta erdi kilometro kuadro dituen erantzukizun eremu bat esleitu zaio, lurralde nazionala baino hiru aldiz handiagoa den eremua. Seiluan itsas zabalean erreskate lanak gauzatzen dituzte itsasoko eta aireko unitateak erreproduzitzen dira.


DialogControl zerbitzuak Basic-en elkarrizketa-koadroen editorearekin definitutako elkarrizketa-koadro baten kontrolak kudeatzen ditu. Uneko zerbitzuaren instantzia bakoitzak elkarrizketa-koadro bateko kontrol bakun bat ordezkatzen du.\nFokua elkarrizketa-koadroko kontrolek bistaratzen dituzten balioak eskuratzen eta ezartzen ezarrita dago. Formatua atzitzeko, XControlModel and XControlView propietateak erabiltzen dira.\nIkusi nola DialogControl.Value propietatearen eduki bakarra aldatzen den kontrol motaren arabera.\nArreta berezia eskaini zaie zuhaitz-kontrol motako kontrolei. Erraza da zuhaitz bat betetzea, bai adarrez adar, bat adar sorta oso bat aldi berean. Zuhaitz-kontrol bat estatikoki zein dinamikoki bete daiteke.\nSFDialogs.DialogControl zerbitzuak erlazio estua du SFDialogs.Dialog zerbitzuarekin.\nDialogControl zerbitzuari lehendik dagoen Dialog zerbitzu-instantzia batetik deitu behar zaio, Controls() metodoa erabilita. Elkarrizketa-koadroa SFDialogs.Dialog zerbitzuarekin hasi behar da.\nmyControl.Value = "Elkarrizketa-koadroaren hasierako ordua: " & Now()\n' ... kontrolen uneko balioak prozesatzen ditu\ntext.Value = "Elkarrizketa-koadroaren hasierako ordua: " + strftime("%a, %d %b %Y %H:%M:%S", localtime())\n# ... kontrolen uneko balioak prozesatzen ditu\nHorren ordez, kontrol-instantzia bat SFDialogs.DialogEvent zerbitzuaren bidez atzitu daiteke, betiere elkarrizketa-koadroa Dialog zerbitzuarekin hasi bada. DialogEvent zerbitzuak gertaera abiarazi duen SFDialogs.DialogControl klase-instantzia itzultzen du.\nKontuan izan aurreko adibideetan "SFDialogs." aurrizkia ez dela beharrezkoa.\nDialogControl zerbitzua honako kontrol motetarako dago erabilgarri:\nKontrol hau LibreOffice 7.2 bertsiotik aurrera dago erabilgarri.\nKomando-botoi batek 'Utzi' botoi baten portaera duen ala ez zehazten du.\nKontrolari lotutako testua zehazten du.\nGoian zerrendatutako motetako bat.\nZuhaitz-kontrolean hautatutako goreneko uneko nodoa. Begiratu XmutableTreeNode Application Programming Interface (API) dokumentazioan informazio xeheagorako.\nPropietate hau LibreOffice 7.2 bertsiotik aurrera dago erabilgarri.\nKomando-botoi bat botoi lehenetsia ('Ados') den ala ez zehazten du.\nKontrola kurtsorearekin atzitu daitekeen ala ez zehazten du.\nDatak eta orduak bistaratzeko formatua zehazten du. Kate hauetako bat izan behar du:\nDatetarako: "Standard (short)", "Standard (short YY)", "Standard (short YYYY)", "Standard (long)", "DD/MM/YY", "MM/DD/YY", "YY/MM/DD", "DD/MM/YYYY", "MM/DD/YYYY" , "YYYY/MM/DD", "YY-MM-DD", "YYYY-MM-DD".\nOrduetarako: "24h short", "24h long", "12h short", "12h long".\nZerrenda-koadro baten edo konbinazio-koadro baten errenkada kopurua zehazten du.\nZerrenda-koadro batean edo konbinazio-koadro batean zein elementu dagoen hautatuta zehazten du.\nKontrola irakurtzeko soilik den zehazten du.\nErabiltzaileak zerrenda-koadro batean hautapen anitz egin ditzakeen zehazten du.\nElkarrizketa-koadro batek orri bat baino gehiago izan dezake. Erabiltzaileak banan banan joan daiteke batetik bestera. Elkarrizketa-koadroaren objektuaren 'Page' propietateak koadroaren zein orri dagoen aktibo definitzen du.\nKontrol baten 'Page' propietateak kontrola elkarrizketa-koadroko zein orritan egongo den ikusgai definitzen du.\nSFDialogs.Dialog klase-objektuaren instantzia gurasoa.\nZehaztutako kontrolean bistaratuko den bit-mapa edo beste motaren bateko grafikoa duen fitxategi-izena zehazten du. Fitxategi-izenak ScriptForge.FileSystem zerbitzuaren FileNaming atributuarekin bat etorri behar du.\nErro-nodorik behekoena ordezkatzen duen objektu bat (normalean erro-nodo bakar bat dago). Begiratu XmutableTreeNode Application Programming Interface (API) dokumentazioan informazio xeheagorako.\nKonbinazio-koadroan edo zerrenda-koadroan dauden datuak zehazten ditu.\nKontrolak erakusten duen testua atzitzeko aukera ematen du.\nSaguaren erakuslea kontrolaren gainean jartzen denean agertzen den aholkuaren testua zehazten du.\nKontrol-laukia grisean agertu daitekeen ala ez zehazten du.\nBegiratu Value propietatea\nKontrola ezkutuan dagoen ala ikusgai dagoen zehazten du.\nKontrol-eredua ordezkatzen duen UNO objektua. Begiratu APIaren dokumentazioko XControlModel eta UnoControlDialogModel informazio xeheagorako.\nKontrol-bista ordezkatzen duen UNO objektua. Begiratu APIaren dokumentazioko XControl eta UnoControlDialog informazio xeheagorako.\nZuhaitz-kontrolaren datu-eredua ordezkatzen duen UNO objektua. Begiratu APIaren dokumentazioko XMutableTreeDataModel informazio xeheagorako.\nBoolearra edo osoa\n0, False: markatu gabea\n1, True: markatua\n2: grisean, ezezaguna\nHautatutako balioa. ListIndex propietatea ordezko aukera bat da.\nScriptForge.FileSystem zerbitzuaren FileNaming propietatearen arabera formatua eman zaion fitxategi-izen bat.\nKatea edo zenbakia\nKate edo kateen matrizea\nHautatutako errenkada(k) eskalar gisa edo matrize gisa, MultiSelect atributuaren arabera.\nMuga aurredefinituen barruan egon behar du\nBotoi bakoitzak bere izen propioa du. Elkarrekin lotuta daude beren TAB kokaguneak elkarren albokoak badira. Irrati-botoi baten balioa True bada, erlazionatutako gainerako botoiei automatikoki False ezarriko zaie.\nEremuan ageri den testua\nGertaerak abiarazi duen scriptaren erreferentzia duen URI kate bat itzultzen du. Begiratu espezifikazioa scriptgintzako lan-markoaren URI espezifikazioan.\nDeskripzioa, Basic IDEan etiketatu den moduan\nElementuaren egoera aldatzean\n(Ez Basic IDEan) hedatze-botoia zuhaitz-kontroleko nodo batean sakatzen denean\n(Ez Basic IDEan) zuhaitz-kontroleko nodo bat hautatzen denean\nDialogControl zerbitzuaren metodoen zerrenda\nMetodo hauek LibreOffice 7.2 bertsiotik aurrera daude erabilgarri.\nSortu eta itzuli zuhaitzaren nodo berria, nodo guraso baten azpiko UNO objektu gisa. Begiratu XMutableTreeNode Application Programming Interface (API) dokumentazioan informazio xeheagorako.\nMetodo hau elkarrizketa-koadroa bistaratu baino lehen deitu daiteke, hasierako zuhaitza eraikitzeko. Zuhaitza dinamikoki osatzeko ere deitu daiteke, bai elkarrizketa-koadro batetik bai kontrol-gertaera batetik (OnNodeExpanded gertaera erabilita).\nparentnode: Nodo motako UNO objektu bat, com.sun.star.awt.tree.XMutableTreeNode motakoa.\ndisplayvalue: Zuhaitzaren kontrol-laukian ageri den testua.\ndatavalue: Nodo berriari lotutako edozein balio. datavalue kate bat, data bat edo zenbaki bat izan daiteke. Aplikagarria ez bada, ez erabili argumentu hau.\nLibreOffice Basic eta Python adibideek uneko dokumentuaren myDialog elkarrizketa-koadroa Standard liburutegitik hartzen dute.\nTrue (egia) itzultzen du nodo guraso baten mendeko azpizuhaitz bat zuhaitz-kontrol batean ongi txertatu daitekeenean. Nodo gurasok dagoeneko nodo haurrak baditu metodo honi deitu baino lehen, nodo haurrak ezabatu egingo dira.\nflattree: Bi dimentsiotako matrize bat, bistaratze-balioak dituen zutabeetan ordenatuta. Horrelako matrize bat bidaltzeko, erabili GetRows metodoa SFDatabases.Database zerbitzuan aplikatuta. Bistaratuko den testua duen matrize-elementu bat Empty edo Null bada, ez da azpinodo berririk sortuko eta errenkadaren gainerakoa saltatu egingo da.\nZuhaitz laua    >>>>    Emaitza gisa sortutako azpizuhaitza\nwithdatavalue: Balio lehenetsia den False erabiltzen denean, flattree matrizeko zutabe bakoitzak zuhaitz-kontrolean bistaratuko diren testuak ditu. Balioa True bada, bistaratuko diren testuak (displayvalue) 0, 2, 4... zutabeetan daude eta datu-balioak (datavalue) 1, 3, 5... zutabeetan daude.\nZuhaitz-kontrolaren erro-nodo berri bat itzultzen du, com.sun.star.awt.tree.XMutableTreeNode motako UNO objektu mota gisa. Zuhaitz-erro berria lehendik dauden erro-nodoen aurrean txertatuko da. Begiratu XMutableTreeNode Application Programming Interface (API) dokumentazioan informazio xeheagorako.\nMetodo honi elkarrizketa-koadroa bistaratu baino lehen deitu dakioke, hasierako zuhaitza eraikitzeko. Zuhaitza dinamikoki osatzeko ere deitu dakioke elkarrizketa-koadro batetik edo kontrol-gertaera batetik.\ndisplayvalue: Zuhaitzaren kontrol-koadroan ageri den testua.\nZuhaitza zeharkatzen du eta, modu errekurtsiboan eta errotik hasita, irizpideren bat betetzen duen nodo bat aurkitzen du. Aski da bat etortze batekin, bai bistaratze-balioa displayvalue ereduarekin bat etortzea bai bere datu-balioa datavalue parametroarekin bat etortzea. Konparazioak maiuskulak/minuskulak kontuan hartu ditzakete edo ez. Bat datorren lehen agerraldia com.sun.star.awt.tree.XMutableTreeNode nodo motako UNO objektu gisa itzuliko da. Begiratu XMutableTreeNode Application Programming Interface (API) dokumentazioan informazio xeheagorako.\nAurkitzen ez bada, metodoak Nothing itzuliko du, IsNull() funtzio integratuarekin probatuko dena.\nMetodo honi elkarrizketa-koadroa bistaratu baino lehen deitu dakioke, hasierako zuhaitza eraikitzeko. Elkarrizketa-koadro batetik edo kontrol-gertaera batetik ere deitu dakioke.\nBi argumentutako bat, displayvalue edo datavalue, zehaztu behar da. Biak badaude, bat etortze bakarra aski da nodoa hautatzeko..\ndisplayvalue: Bat etortzeetarako erabiliko den eredua. Begiratu SF_String.IsLike() metodoa erabili daitezkeen balizko komodinak ezagutzeko. Zero luzerako kate baten berdina bada (modu lehenetsia), bistaratze-balioa ez da bilatuko.\ncasesensitive: Balio lehenetsia False da.\nEzarri fokua kontrolean. True itzuliko du fokuratzea ongi gauzatu bada.\nMetodo honi sarritan elkarrizketa-koadro batetik edo kontrol-gertaera batetik deitzen zaio.\nGehitu lerro bat lerro anitzeko testu-eremu baten amaierari. Lerro berriaren karakterea txertatuko da halakoa behar denean. Metodoak True itzuliko du ongi gauzatzen denean.\nErrore bat gertatuko da kontrola ez bada TextField motakoa edo lerro anitzekoa ez bada.\nLine: Txertatuko den katea. Balio lehenetsia lerro hutsa da.\nTitle is: SFDialogs.DialogControl zerbitzua


Aliantza publiko-pribatuak - OMAL | Observatorio de Multinacionales en América Latina\nAtaria > Formación > Hiztegia > Aurkibide tematikoa > Lankidetza garapena > Aliantza publiko-pribatuak\nSektore publikoa eta SEKTORE PRIBATUA zenbaitetan elkarlanean aritzen dira herri-administrazioaren ohiko zerbitzu batzuk eskaintzeko: gizarte-zerbitzuekin, ZERBITZU PUBLIKOEN hornidurarekin edo azpiegiturekin zerikusia dutenak, besteak beste. Garapen-lankidetzari dagokionez, aliantza publiko-pribatuek elkartasunaren eta justizia sozialaren arloko politiken PRIBATIZAZIOA bultzatzen eta ENPRESA TRANSNAZIONALAK pobreziaren kontrako borrokan funtsezko partaidetzat jotzen dituen diskurtsoa aldarrikatzen dute.\nAliantza publiko-pribatuen (APP) eremu bakarrak ez dira lizitazioak, kontratazioak, zerbitzu jakin batzuen hornidura edo baliabide publikoen gestioa, askoz ere haratago iristen baitira, gobernu-erakundeen eta enpresen helburu komunak lortzeko akordio estrategikoak direla kontuan izanik. Zenbait egilek, ordea, definizio horri ñabardurak erantsi dizkiote, APPak baterako jarduketa-kontratutzat hartuz eta bi aldeen helburuek ez dutela zertan bat etorri gaineratuz. Izan ere, azterketarik kritikoenek politika publikoen helburua (hiritarren ongizateari lotutako zerbitzuak antolatzea eta ematea) eta enpresena (irabazi pribatuak lortzea) oso bestelakoak direla azpimarratzen dute. Azken ikuspegi horren arabera, aliantza publiko-pribatuak ZERBITZU PUBLIKOAK eta ondasun komunak PRIBATIZATZEKO bideak besterik ez dira, eta politika publikoen helburuak enpresa-munduaren errentagarritasun-interesen mende lerratzen dituzte.\nGarapenerako aliantza publiko-pribatuak\nAzken hamarkadan, horrelako aliantzek berebiziko garrantzia hartu dute munduko garapen-agendan eta pobreziaren kontrako politiketan. Lankidetza-politiken esparruan, sektore publikoaren eta pribatuaren arteko akordio estrategikoei “garapenerako aliantza publiko-pribatu” (GAPP) deitzen zaie.\nAdierazi dugun bezala, SEKTORE PRIBATUAK politika publikoetan eta, zehazki, garapen-lankidetzako politiketan hainbat modutan eta mailatan hartu izan du parte: lizitazioen, azpikontratuen, loturadun laguntzen, kredituen... bidez. Baina azken hamar urteotan, gero eta protagonismo nabarmenagoa hartu dute. GAPPak pobreziaren kontrako borrokaren eragile nagusi bihurtzeko esparru formalak eta legitimatzaileak izan dira enpresa handientzat. Esparru kontzeptualean barneratuz, korporazio transnazionalek garapen-lankidetzaren munduan duten partaidetza GIZARTE ERANTZUKIZUN KORPORATIBOAREN eta “kapitalismo inklusiboaren” paradigman oinarritzen dela azpimarratu behar dugu. Zentzu horretan, enpresen LOBBY lana erabakigarria izan da, transnazionalak gutxien duten pertsonen zerbitzura egon daitezkeela ikusi arazten saiatu baitira. Azkenik, multinazionalen eta estatuen triangeluaren hirugarren erpinean GGKEak daude. GGKE-en kontaktuak, esperientzia eta know-how ezinbestekoak dira GAPPak egoki gauzatzeko.\nGaur egun, herrialde emaileetako garapen-lankidetzako agentzia gehienak eta garapenaren aldeko nazioarteko ia erakunde gehienek GAPPen bidea hartu dute, SEKTORE PRIBATUAREN partaidetza ahalbidetuz. NAZIO BATUEN Global Compact edo Mundu Hitzarmena sinatu ondoren ezarri den garapen-agenda berriaren arabera, enpresa-sektoreak pobrezia desagertzeko borrokaren eragile nagusia behar du izan, eta «garapenerako mundu-aliantzaren sustatzailea» ere bai, Milurteko 8. Garapen Helburuak dioenez.\nGAPPak eta lankidetza Espainian\nJoan den hamarkadan, garapenaren inguruko nazioarteko hainbat gailur eta foru antolatu ziren, hala nola, Laguntzen Eraginkortasunari buruzko Goi Mailako Parisko (2005), Accrako (2008) eta Busango (2012) Biltzarrak. Horietan guztietan eta Garapenaren Finantzaketari buruzko Monterreyko (2002) eta Dohako (2008) Gailurretan, garapenerako aliantza publiko-pribatuen oinarri teorikoak eta sustapen-asmoak finkatu dira. Estatu ugaritako lankidetza-agentziek, nazioarteko agendaren jarraibideekin bat, GAPPak garatzeko berariazko erakundeak sortu dituzte, eta askok finantzaketa-mekanismoak egokitu egin dituzte irabazi-asmodun enpresa pribatuen partaidetza errazteko.\nEspainiako Lankidetzaren II. Gida Planak (2005-2008) «sektore publikoaren eta SEKTORE PRIBATUAREN arteko lankidetza-hitzarmenak» ezartzeko beharra aipatu zuen, «enpresa pribatuaren eta Estatuaren ahaleginak uztartuz, herrialde kideen garapen-helburuak lor daitezen». III. Gida Planak (2009-2012) «SEKTORE PRIBATUAREN, sektore publikoaren eta gizarte zibileko erakundeen arteko elkarrizketa, koordinazioa eta baterako ekintzak sustatzeko» ildo estrategikoaren nondik norakoak zehaztu zituen, baita GAPPez baliatzeko proposamena egin ere, besteak beste.\nEspainiako lankidetzaren esparruko aliantza publiko-pribatuen lehen ekimen praktikoak abian dira jadanik. Lankidetzako Estatu Idazkaritza, hiru enpresa handi (Telefónica, BBVA eta Santillana) eta lau GGKE (Ayuda en Acción, Ecología y Desarrollo, Entreculturas-Fé y Alegría, Solidaridad Internacional) Perun, Acobamba eskualdean, gauzatzen ari diren proiektua GAPPen adibiderik garrantzitsuena da. Elkarlaneko proiektu horretara 6 milioi euro bideratu dituzte. AECIDek ere aliantza publiko-pribatuen bidea urratu du, “Salud 2015 Mesoamérica” ekimenean parte hartuz eta Progresa Capital fondo kolonbiarrari kredituak emanez. Aipatzekoa da ekimen hori Carlos Slimek eta Bill Gatesek, munduko bi gizonik aberatsenek, bultzatu dutela.\nOnura berberak GGKE-entzat, sektore publikoarentzat eta sektore pribatuarentzat?\nGAPPen sustatzaileen iritziz, win-win proposamenak dira, denek irabazten dutelako. Batetik, garapen-laguntza ofizialen enpresa-ikuspegiari eta BERRIKUNTZEIesker, garapen-lankidetzaren hartzaileei (biztanle pobretuei) ekonomia-hazkundearen onurez baliatzeko aukera ematen dietela azpimarratzen dute. Baina ustezko onura horiek nahiko eztabaidagarriak dira, ekonomia-hazkunde azkarra izandako eskualdeetan nolako desberdintasunak dauden eta GAPPetako enpresa partaideen INTERNAZIONALIZAZIOAK herrialde pobretuetan zer ondorio eragin dituzten ikusita. Bestetik, GAPPen bidez, sektore publikoak eta GGKE-ek SEKTORE PRIBATUKO finantzaketa-iturriak, teknologia-ezagutzak eta kudeaketa eraginkorrerako baliabideak lor ditzaketela diote. Zerbait ahazten zaie, ordea, frogatuta baitago enpresa finantzatzaile horietako urte asko daramatzatela giza, lan- eta ingurumen-eskubideak.\nEstatuek, GAPPen bidez, lankidetza-politiken PRIBATIZAZIOA sustatzen eta enpresa multinazionalen kanpo-hedapena babesten dute, eta, are kezkagarriagoa, garapen-eragile balioa ematen diete gizartearen aurrean. Multinazionalen jarduerek gizarte-, ekonomia- eta lan-arloan eragindako ondorioak eta giza eskubideen urraketak jasan dituzten herrialdeetan, GGKE-ei esker, enpresa horien irudia hobetu eta onespen soziala indartu egiten da. Gainera, GGKE-ek multinazionalei sektore pobretuetan barneratzeko bidea ematen diete, tokian tokiko biztanleriari eta herrialdeari buruzko informazioa SEKTORE PRIBATUAREN zerbitzura jarriz.\nPobreziaren kontrako borrokari dagokionez, GAPPen izaera berritzailearen, beharraren eta onura handien inguruko bibliografia joria gorabehera, defendatzaileek beraiek gabezia jakin bat aitortu dute: ezarritako proiektuen inpaktua neurtzeko, egiaztatzeko eta balioesteko estrategiarik eza. Inoiz ere ez da egin aitzindariek horrenbeste testutan aldarrikatu dituzten aliantza publiko-pribatuen onurak neurtzeko eta balioesteko azterlanik.


Ekimen soziala - BerdinGO!\nCOVID-19 dela eta guk ere lagundu izan dugu eta gure hare alea jarri. Horregatik sortutako BerdinGO! mahai-jokoa eskuragarri jarri dugu dohainik deskargatzeko astebetez eta zure familiarekin sortzeko.\nDeskargatu egin baduzu emaitza zure sare-sozialetara igo @berdingo__ aipatuz eta kontaiguzu zure esperientzia 🙂\nBerdinGO! mahai-jokoa DIY formatuan eskuratu


Alternatiba 2018 : Programa osoa eta Prentsa Txostena\nBaionan iragan Alternatiba 2013-k gaitzeko oihartzun eta ondorioak ukan ditu. Gertakizun sortzailea eraiki du eta laguntzaileek garrantzi handia ukan dute arrakasta honetan! Geroztik 150 herrixka baino gehiago sortu dira. Ondorioz 700 000 jende baino gehiagok parte hartu dute gertakizun horietan. Klimari buruzko aipagaietan, 2018 urtea apustu garrantzitsu batzuen urtea izanen da, izan dadin mundu mailan …\n#60 Bizirik irrati saioa\nUrriaren 6 eta 7an iraganen den Baionako Alternatiba 2018aren zonbait berri eta aldaketa klimatikoari buruz Basque Centre for Climate Change-en ikerlari den Elisa Sainz de Murietaren elkarrizketa bai eta ere Bizi!k Alternatiba 2018kari, argitaratuko duen “Euskal Herria Burujabe” ikerketari buruz xehetasunak ! Emankizuna entzungai da ere Radiokultura.eus -en. https://bizimugi.eu/wp-content/uploads/2018/10/Bizirik20201820092010.mp3\nHona hemen 2018ko Alternatiba itzulia Baionara heltzearekin batean eta 2018ko Alternatiba asteburuaren karietara urriaren 6an, larunbatarekin, eginen diren mahai-inguru, hitzaldi, ekintza eta animazioetako batzuk. Urriaren 7ko egitarau mardulagoa, publiko eginen da egun zenbait barne. Urriak 6 larunbata, Baionako fakultatean : Urriaren 6eko egun horretan, jende ainitz irudikatuak dira eta lekuak mugatuak dira. Horretarako aholkatua da …\nEka 22 2018\nAlternatiba 2018-ko: «Birtokiratzea» esparrua elkarrekin asmatzeko bilkura\nAsteartean, ekainaren 26an, 18:30etarik 20:30 arte Manu Robles-Arangiz fundazioa, 20 Cordeliers karrika Baiona (Kasu, Alternatiba bilkurak tenorez hasten eta bukatzen dira!) Jendarteari deia! Alternatiba herria berriz heldu da Baionara, urriaren 6 eta 7an,eta oraidanik borondate oneko guzien laguntza behar dugu! Alternatiba herriaren «Birtokiratzea» esparruaren antolaketan parte hartu nahi duzu? Irudikatu nahi zenuke zer-nolakoa litzateken …


Mundu-jaurlaritza — Eibar.ORG | Eibarko peoria\nHemen zaude: Hasiera / Blogak / Amatiño / Mundu-jaurlaritza\nAmatiño 2008/11/06 22:46\nKrisiak ezer frogatu badu zera da: mundu-merkatua bat dela eta erabakiak hartzeko gobernuak, aldiz, barrena hogeitaka. Lekutan da, oraindik, hirurogeigarren hamarkadako zientzia-fikzioak kirikatzen zigun mundu-gobernua.\nEuropako Batasunaren sortze-arrazoia ez zen ekonomia izan, ekonomiari erantzun bateratua emateko borondate politikoa baino. Bigarren Mundu Gerra armagintzarako lehengaiez (ikatza eta altzairua) jabetu nahi zituztenen arteko norgehiagoka izan zen eta, gerra osteko bake-estrategia finkatzeko, Robert Schumanek ikatza eta altzairua elkarrekin kudeatzeko gertu leudekeen gobernuen batasuna proposatu zuen 1950an, ordurarte elkarri erasoka jardundako Frantzia eta Alemania tarteko.\nOrduan bezala, orain ere, finantzen eta energia-iturrien kudeaketari buruzko eztabaida dago munduko gatazken barne-muinetan. Guztiaz aho batez arduratuko den mundu-jaurlaritzarik izango al da noizbait? Seguru gero baietz, nahiz eta hurrengo berrogeita hamar urtean guk ikusi ez. Baina halere, ezertan hasteko, zein da egungo Schuman?\nArgia, 2008ko azaroaren 9an.


Iruñea Mendi Tour: mendiko filmarik onenak Golem Baionan hilaren 15tik 18ra - euskalerria.eus\nBilboko Mendi Film Festivalaren azken edizioko 9 filma onenetakoak proiektatuko dira saio bikoitzean. Jatorrizko bertsioak eskainiko dira, euskaraz eta erdarazko azpitituluekin. | Ikusi handiago | Argazki originala\nSaio bikoitzak izanen dira egunero, eta 9 filma eskainiko dira guztira. Tartean Freedom Underload BMFF 2016ko Sari Nagusia jaso zuen filma, Epaimahaiaren Saria jaso zuen The Great Alone, alpinismoko filma onena Link Sar West, eskaladako filma onena Boys in the Bugs, eta kirola eta abentura filma onena Dodo's Delight. Horiez batera beste lau filma, joan zen abenduan Mendi Film Festivalean txalotuenetakoak izan zirenak eta publikoa gehien engantxatu zutenak. Sarrerak eskuragarri daude jada Golem-en sare digitalean eta baita leihatilan ere. 6€ balio du eguneko saioak, eta lau eguneko abonuak 20€. Mendi Film Festival eta Golem sokada berean daude ekitaldi hau antolatzen, eta Diario de Noticias eta Zineuskadiren laguntza jaso dute.\nMendi Tourrari buruz Bilbao Mendi Film Festivalaren ekimena da, mendia eta abenturari buruzko nazioarteko zinema jaialdia. 2016ko abenduan egin zen azken edizioko pelikula onenen bilduma da MENDI TOURa, bateko eta besteko aretoetan eskaintzeko tentuz hautatutako bilduma. Bilbao Mendi Film Festival urteroko hitzordua izan ohi da, eta mendiko zinemagintzako ekoizpenik onenak biltzen ditu bere zentzu zabalenean: eskalada eta alpinismoaz batera, muturreko kirolak, eskia, natura, ingurumena, etnografia... hartzen ditu aintzat. Iazko edizioan, BMFFak 21 herrialde desberdinetatik zetozen 150 lan jaso zituen eta haietatik 39 hautatu ziren Saio Ofizialerako. 9.000 ikusletik gora bildu ziren BMFFean iaz.\nProgramazioa: Maiatzak 15 astelehena (18:30 eta 20:30) LINK SAR WEST BMFF 2016 Alpinismoko Film Onena\nJonathan Griffith alpinista eta argazkilaria, eta obsesio duen goi mailako erronka: Link Sar (7041m, Karakorum).\nBLOCHEADS 2016, Erresuma Batua, 58 min\nBritainia Handiko boulderraren historia miresgarria. Maiatzak 16 asteartea (18:30 eta 20:30) DODO’S DELIGHT BMFF 2016 Kirola eta Abentura Film Onena\nErritmoz eta umorez jositako abentura, big wall eskalada eta nabigazioa uztartzen dituena, Baffin Irlan.\nAKABUKO MARTXEA 2016, Euskadi, 60 min\nZuzendariak: Aitor Gisasola eta Fredi Paia\nVO: eu SUB: es Aizkorri eta Uribe Kostaldea batzen dituen transhumantzia, mendiko kultura eta historia berreskuratuz.\nMaiatzak 17 asteazkena (18:30 eta 20:30) BOYS IN THE BUGS BMFF 2016 Eskaladako Film Onena\nArtesietan munduko onenetakoak diren bi eskalatzaile eta haien dedikazio tematia Kanadako Bugaboo mendietako hormatzar batean duten muturreko erronkan. THE GREAT ALONE BMFF 2016 Epaimahaiaren Saria\n2015, AEB, 80 min\nZuzendaria: Greg Khos\nVO: en SUB: es/eu Historiako musher onenaren soslai hunkigarria, Iditarod-ean girotua, Lurreko Azken Lasterketa Handia.\nMaiatzak 18 osteguna (18:30 eta 20:30) ANNAPURNA III UNCLIMBED 2016, Austria, 12 min\nVO: en/ger SUB: en/es David Lama, Hansjörg Auer eta Alex Blümel austriarrak, inoiz inork egin gabeko erronka batean: Annapurna III-an hegoekialdeko pilarea. METRONOMIC 2015, Frantzia, 15 min\nVO: fre SUB: es/en\nArtista bilkura eta uztarketa magikoa, Verdongo haitzarteetako skyline-tan. FREEDOM UNDERLOAD 2016, Eslovakia, 58 min\nAitor Elduaien, Mendi Film Festivaleko komunikazio arduraduna


Gaubeako Ekhia – Landetxe Gaubean / Valdegovía, Araba\nAurkitu gaitzazu Valdegovian / Gaubean\nGure landa-etxera ongietorria ematen dizuegu\nEtxeak 220m², 2 solairuetan banatzen ditu\nGaubeako Ekhian egonaldi eroso batez goza ahal dezazuen guztia prest dago. Gure etxeko lehenengo solairuan espazio ireki batez goza dezakezu bere hall-arekin, areto handi eta zabala jangelaren funtzioa ere betetzen du. Eskuragarritasun - araudiari egokitutako bainugela batua duen logela bat beheko solairuan hiru logela gehiago goiko solairuan bainugela pribatu batekin eta bainugela komuna haietako bientzako.\nGainera, guztiz hornitutako sukalde eta terraza zabala badaukagu ere.\nEzin duzu sinistu!\nValdegovia beste haran bat baino zerbait gehiago da, urteko momento bakoitzean naturak errespetua ematen eta ustekabean harrapatzen duen leku bat da, kolore biziz jantziz, tonalitate desberdinekin jolastuz.\nHaran honetan bere herriak, bere basoak, bere ibaiak, errekak eta iturriak, bere isiltasuna… itzaroten zaituzte, natura bere egoera puruenean ezagutu dezakezu. Bere era lasaigarrienean.\nAho eta poltsiko guztientzako proposamen gastronomiko desberdinak aurkitu ditzakezu, tokiko produktuetan oinarritutako plateretatik sukaldaritza tradizional eta kontenporaneora.\nOso polita eta dibertigarria izan da. Etxea polita, handia eta ederra da. Gaur bagoaz, baina oso espierentzia ona izan da. Eskerrik Asko!


[Galeria eta bideoak] Aldaketaren protagonistak, 'Mater' ontziaren brankatik : Oarsoaldeko Hitza\n[Galeria eta bideoak] Aldaketaren protagonistak, 'Mater' ontziaren brankatik\nOiongo ikastolako ikasleak aritu dira gaur plastikozko hondakinen arratzen, EkoFish kanpainaren barruan, 'Mater' itsasontzian;\nGoizeko 10:30ak dira eta San Pedroko kaian ezohiko mugimendua igartzen da. Mater itsasontziari kea dario, laster itsasoratuko denaren seinale, eta halako batean algarak entzun dira. Oiongo Ikastolako DBHko ikasle talde bat da, txangoan Pasaiara iritsi berria, Ekofish 2018 kanpainaren barruan lantzen ari den proiektuaren zati bat gauzatzera propio etorria. Hezitzaileek harrera egin diete ikasleei kaian, eta bi taldetan banatu dituzte. Talde bat lehorreko lana egitera joan da, Alabortzara, eta bestea Mater itsasontzira, plastikozko hondakinak arrantzatzera. Bueltakoa egingo dute ondorenean, itsasoan ibilitakoak lehorrean eta alderantziz. Klasean aurrez landutakoa bertatik bertara ikustea, horixe gaurko xedea. Ontziratu eta berehala hasi dira aurkezpen eta azalpenak. Itsasontzi museoa ikusi, segurtasun arauak errepasatu eta konturatzerako itsasoratzen ari da Mater. Pozik ikasleak, bokalera begira, begiak zabal-zabal. Ederra dago ingurua, eguzkia, hotza, eta postala biribiltzeko, elurra Aiako Harrian. Bokalera hurbildu ahala, ordea, hasi da mugimendua barkuan. Iragarritakoa baino itsaso gehiago dago, olatuak 1,5 metro ingurukoak, eta barkua dezente mugitzen da. Nahi baino lehen hasi dira lehen zorabioak. Eta ezinegonari aurre egiteko onena, lanari ekitea. Hasi dira jarduna banatzen hezitzaileak, eta hiru taldetan banatu dituzte egitekoak: behaketa taldea, arrantza taldea, eta sareen taldea. Bakoitzak bere ardura zehaztua du ezohiko arrantzari ekin baino lehen. Itsas hondakinen lerroa\nOiongo ikastolako ikasleak, ‘Mater’ itsasontzian, plastikozko hondakinen arrantzan\nBi eta lau milia nautiko artean kokatzen da adituek itsas hondakinen lerroa deitzen dutena, bertan pilatu ohi delako plastiko gehien, eta hara zuzendu da Mater. Bokalearen kanpoaldean dagoen buia milia batera dagoela jakinarazi du hezitzaileak. Hura zeharkatu berri du ontziak, eta aurrera doa, plastiko hondakinen bila. Trapaila dago eta ez da erraza plastikoa begiztatzea, baina bilatu bitartean ikasleek badute zereginik. Txamarta nola bota ikasi, sokarekin asto-belarriak egin, sareak nola uretaratu eta jaso, eta bat-batean iritsi da albistea: “Plastikoa, plastikoa…!”, entzun da brankatik, eta ababorretik pilatutako xalabardoen laguntzaz hasi dira saiakerak. Ez da erraza, baina hainbat saiakeraren ondoren lortu dute. ETB dago barkuan, eta ikasleek, pozik ematen diote kamera aurreko kazetariari arrantzatutakoaren berri. Itzulera, portuan zain direnen bila Denbora azkar doa aurrera eta konturatzerako iritsi da porturatzen hasteko ordua. Mater-ek itzulia egin du, eta parez pare, Jaizkibel eta Azabaratza, Donostia, Ulia eta Platako Farola. Uraren Nazioarteko Eguna da gaur, eta ospakizunarekin ondo lotzen da gaurko esperientzia. Gazteek badakite, eta argi dute, aurtengo Ekofish kanpainak dioenaren haritik, beraiek direla “aldaketaren protagonistak”. Lana, hala ere, ez da dute bukatu. Gauzatze fasea dute oraindik egiteko, etxera bueltan. Eta zer kontatu, gaur behintzat, ziur izango dutela.\nEkofish Kanpaina 2018


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Linea automatizatuen muntaia- eta mantentze-lanak (Modulua)" topic_facet:"Fabrikazio Mekanikoa (Lanbide Arloa)" genre_facet:"Curriculumeko baliabideak" author_facet:"Etxabe, Mari Karmen"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Linea automatizatuen muntaia- eta mantentze-lanak (Modulua) Proposatutako gaia: Fabrikazio Mekanikoa (Lanbide Arloa) Generoa / Forma: Curriculumeko baliabideak Egilea: Etxabe, Mari Karmen\n1 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa Linea automatizatuen muntaia- eta mantentze-lanak (Modulua) Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Muntaia- eta mantentze-lan elektriko/elektronikoak (Modulua) 1 Neurketa eta Erregulazio Sistemak (Modulua) 1 Sistema automatizatuak (Modulua) Guztiak ikusi ... gutxiago ...


Zegamako Baratze Parkean lursail bat eskuratzeko aukera . diariovasco.com\nZegamako Baratze Parkean lursail bat eskuratzeko aukera\nBaratza. Baratza jartzeko partzelak eskuragarri daude. / GALILEA\nPartzelek 60 metro koadroko azalera dute eta deialdia goierritar guztiei luzatzen zaie\nZegamako Baratze Parkean lursail libreak daude bara-tzeak kokatzeko eta hauetako bat eskuratzeko interesa duten goierritar guztiei hau lortzeko eskaera egiteko aukera luzatzen die Zegamako Udalak.\nZegamako Baratze Parkea Aizkorri mendi lerroaren magal batean aurkitzen da, San Bartolome auzoan, Anduetza Parketxearen alboan. Guztira 60 partzela dituen baratze zabala da, eta partzela bakoitzak 60 m2-ko azalera du. Zegamako Udalak, oraindik lursail batzuk libre daudenez, partzela bat eskatu eta eskuratu daitekela gogorarazi nahi die bai zegamatarrei eta baita Goierriko beste herritar guztiei ere.\nSareko beste Baratze Parke guztiak bezala, Zegamakoak ere, autokontsumorako, baratzezaintza ekologikoa egiteko aukera eskaintzen die herritarrei. Aldagela eta biltegi bezala erabiltzen den etxola ere badu baratzeak, baita baratzekide guztientzako erremintak ere. Gainera, Baratze Parke Sareak eskaintzen dituen beste zerbitzuak ere eskuratu ditzakete bertako erabiltzaileek: doako tailerrak, laguntza teknikoa, aholkularitza, ekintzak...\nZegamako Baratze Parkean lursail bat eskuratzeko interesa duten goierritar guztiek eskaera egin dezakete Zegamako Udaletxera deituz, 943 801 115 telefono zenbakira.\nZegamako Baratze Parkearen informazio zehatzagoa nahi duten guztiek, Baratze Parke Sareko webgunean aurkitu dezateke, hurrengo helbidean: http://baratzeparkea.ekogunea.eus/eu/sarea/gipuzkoako-baratze-parkeak/pa-16/.


Chemilly (Allier) - Wikipedia, entziklopedia askea.\nBessay-sur-Allier, Besson, Bresnay, Bressolles, Châtel-de-Neuvre, Toulon-sur-Allier eta La Ferté-Hauterive\n328 (%51.3) 311 (%48.7)\nChemilly Frantziako udalerri bat da Allier departamenduan dagoena, Auvernia-Rodano-Alpeak eskualdean. 2013an 648 biztanle zituen.\n2007an Chemilly udalerrian erroldatutako biztanleak 630 ziren. Familiak 262 ziren, horien artean 56 pertsona bakarrekoak ziren (20 bakarrik bizi ziren gizonak eta 36 bakarrik bizi ziren emakumeak), 103 seme-alabarik gabeko familiak ziren, 91 seme-alabarik gabeko bikoteak ziren eta 12 seme-alabak dituzten guraso-bakarreko familiak ziren.\n2007an 279 etxebizitza zeuden, 261 familiaren etxebizitza nagusia ziren, 11 bigarren erresidentzia ziren eta 7 hutsik zeuden. 274 etxeak ziren eta 2 apartamentuak ziren. 261 etxebizitza nagusietatik 199 bere jabearen bizilekua ziren, 59 alokairuan okupaturik zeuden eta 3 doan lagata zeuden; 3 etxek bi gela zituzten, 43 etxek hiru zituzten, 81 etxek lau zituzten eta 135 etxek bost zituzten. 218 etxek euren parking plaza propioa zuten azpian. 81 etxetan ibilgailu bat zegoen eta 160 etxetan bat baino gehiago zituzten.\n2007an lan egiteko adina zuten pertsonak 430 ziren, horien artean 325 aktiboak ziren eta 105 inaktiboak ziren. 325 pertsona aktiboetatik 313 lanean zeuden (155 gizon eta 158 emakume) eta 12 langabezian zeuden (4 gizon eta 8 emakume). 105 pertsona inaktiboetatik 49 erretiraturik zeuden, 23 ikasten zeuden eta 33 "bestelako inaktibo" gisa sailkaturik zeuden.\n2009an Chemilly udalerrian 264 unitate fiskal zeuden, 635 pertsonek osaturik. Pertsona bakoitzeko diru-sarrera fiskalaren mediana urteko 18.122 euro zen.\n2007an zeuden 16 komertzioetatik, 1 janari enpresa zen, 1 material elektrikoaren fabrikazioko enpresa zen, 6 eraikuntza enpresak ziren, 2 ibilgailuen saltze eta konpontze enpresak ziren, 1 ostalaritza eta jatetxe enpresa zen, 3 zerbitzu enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2000. urtean Chemilly udalerrian 17 nekazaritza-ustiategi zeuden, 1.044 hektarea erabiltzen.\nMultimedia: Chemilly (Allier)


Komikigunea eta Luis Gasca - Ereiten\nKomikigunea eta Luis Gasca\nAste honetan amaitu da Luis Gascaren ibilia. Beti Komikiguneari lotuta gogoratuko dugun pertsona da honakoa. Komikigunean lanean hasi ginenean ezagutu genuen, berea baitzen Aldundiak eskuratu zuen lehen komiki funtsa eta Komikigunea sortzeko ideia ere ordutik izan baitu bueltaka Gipuzkoako Foru Aldundiak.\n1933an sortu zen Luis Gasca Donostian eta gaztetatik izan zuen komikiarekiko zaletasuna, baita berak hainbestetan aipatzen zuen kultura popularrarekiko hartu-emana ere. Alegia, ipuinak, ilustraziodun liburuak, izan fikziozkoak zein erreferentziazkoak… horrelakoak biltzen hasi zen kontzientzia hartu orduko. Gainera, bere ibilbidean zehar hainbat argitaletxetan lan egin du, baita baten bat sortu eta kudeatu ere, esaterako Buru Lan edo Pala. Komiki argitaratzaile handien ondoan egon da beti, esaterako Planeta argitaletxearekin harreman estua zuen, eta horren lekuko da Pere Olivé, argitaletxe handiaren zuzendari artistikoa, bere funtsa ere Komikigunean lagatzea erabaki zuena, dagoeneko Luisek ere bere funtsa hemen zuelako.\nEta ezin aipatu gabe utzi zinema eta Luisen arteko harremana ere. Zinemaldiko zuzendari kargua betetzeraino, aktore zein zinemagileekin hainbat hartu-eman izandakoa, hainbat biografiaren sustatzaile gisa aritua eta kritikari gisa egindako hainbat lan ere burutu dituena.\nGaur egun Komikigunean dauden funtsen artean berea da handiena, bai bolumenean eta baita aniztasunean ere. Dena den, geroztik euskarazko eta bertako beste hainbat funtsekin batera (Iñaki Larrimbe, Guereñu, Fanxinoteka e.a.) penintsulan dagoen zentro espezializatuenetarikoa da egun komikiaren esparruan Komikigunea.\nLuis Gasca egile gisa duten argitalpenak\nLuis Gascaren biografia bat\nLuis Gasca, in memorian\n*Irudiaren jatorria: Ricardo Iriarteren argazkia (Lizentzia CC by SA 3.0)


ETA orain zer? - Iritzia - Berria\nAitor Irigoien Odriozola - Enpresen Antolaketa Zuzendaritzako lizentziaduna\nGaia delikatua da, zaila. Ertz eta erpin zorrotzekoa. Min eta zauri ugariren zama astuna duena. Posizio kontrajarriak eragiten dituena. Baina, beharbada horrexegatik guztiagatik, hitz egin beharrekoa.\nEgun historikoak. Maiatzaren 3a eta 4a horrela izan ziren. ETA erakundeak bere ibilbideari amaiera eman baitzion, 2010ean hasitako prozesua guztiz gauzatuz. Egun gogoangarriak eta garrantzitsuak, zalantzarik gabe.\nBisai tristeak. Halako berri onak eman beharko lukeen pozaren ordez, alabaina, iluntasuna suma zitekeen politikari ugariren aurpegietan. 2011ko su etenaren ostean gertatu bezala. Zergatik, ordea? Zerk azaltzen du hainbeste aldarrikatutakoa lortu ondorengo apatia hori? Kalkulu elektoralek edo boto galera posibleen beldurrak, agian?\nGatazka politikoa. Komunikabide nagusiak ETA desagertuta jada ez dagoela euskal gatazkarik errepikatzen ari zaizkigu. Konpondu dela guztia. Bakean bizi garela orain, normaltasuna erdietsita. Beste behin, errealitatea desitxuratu besterik ez dute nahi. Izan ere, ETA. gatazkaren ondorioetako bat izan da, ez kausa edo jatorria. ETA baino askoz lehenagokoa da gatazka. Politikoa izan dena beti. Espainiak militar bihurtzeko saiakerak egin arren.\nLehenbiziko bala. ETAk indarkeria erabili izan du, eta sufrimendua eragin. Baina ez da hori egin duen bakarra izan, ezta lehena ere. Biolentzia beste batzuek ekarri zuten Euskal Herrira. ETA sortu baino askoz lehenagotik inportatu zuten odolaren (eta beldurraren) mintzoa gure herrira. Beraz, indarkeriaren fokua euskaldunongan jartzea ez da bidezkoa eta ez dator bat errealitatearekin.\nBiktimekiko begirunea. Biktimak ere alde guztietan egon dira. Asko gainera. Gehiegi. Hildakoak, bonbardatuak, mehatxatuak, ihes egindakoak, torturatuak, desagertuak... Irudika ezineko sufrimendua, betirako ilundutako bizitzak, apurtutako familiak eta ametsak, aulki hutsak... Guzti-guztiekiko errespetu osoa agertu nahiko nuke. Miresmena eragiten du biktima desberdinak elkarrekin hitz egiteko, elkar ulertzeko eta bestearen tokian jartzeko erakusten ari diren gaitasunak. Gehien sufritu dutenak elkarrengana gerturatzeko eta aurrera begiratzeko gai badira, nola ulertu hainbat politikariren eta alderdiren etengabeko gorroto eta mendeku mezuak?\nAukera galduak. Azkenean, maiatzean iritsi da berria. Nahi baino beranduago, baina etorri da. Eta berandutze horren erru guztia ezin zaio ETAri egotzi. Borroka armatua hainbeste urtetan luzatu izanaren erantzukizuna denona baita. Alderdi politiko guztiena. Batzuek, asko kondenatu baina gatazka konpontzeko ezertxo ere egin ez dutelako urte luzez. Besteak, gatazka gainditzeko ahalegin ugari egin arren, publikoki ETAren ekintzekiko kritiko azaltzeko gai izan ez direlako. Lehenago amaitzeko aukerak egon dira: 1998-1999an, Lizarra Garaziren garaian (euskaldunon elkarlana eta ilusioa inoizko gorenean zirenean), edota 2006-2007 urteetan (Loiolako elkarrizketetan hainbat aurrerapauso adostuta zeudenean). Akatsa izan zen su eten haiek apurtzea. Beste eragile batzuk ere ez zuten egoerak eskatzen zuen neurria eman (alderdiaren interesak konponbidearen gainetik jarriz), baina gizarteak eskatzen zionari entzungor egin zion ETAk.\nGarai desberdinak. Asko aldatu da gizartea ETAren sorreratik gaurdaino. Diktadura faxistaren menpeko urte gogorretan, zapalkuntzari erantzuteko eta herria aktibatzeko sortu zen erakundea, herritarren babes handiarekin. Egungo sasi-demokrazian, euskaldunon elkarlanerako galga izaten amaitu du, herritarren babes gero eta txikiagoarekin. Hori bai, aitortu behar da bete duela gizartea eskatzen ari zitzaiona. Bada oraindik halakorik egin ez duenik...\nEspainiaren jarrera (eza). Alde batek indarkeriari uko egin arren, besteak betikoan jarraitzen du, autokritika zantzurik gabe. Iraganeko errezetak errepikatuz, bide errepresiboak lehenetsiz, konponbiderako ate oro itxiz. Oroitzen naiz zenbatetan esaten ziguten ETArik gabe denari buruz hitz egin eta erabaki ahalko zela. Haizeak eraman ditu hitzak. Aitzakia infinituen erreinua da Espainiakoa. Aitzakiak gatazkaren funtsari ez heltzeko, aitzakiak eztabaidarako duten borondate eza ezkutatzeko.\nHurrengo urratsak. Nola egin aurrera alde batek pauso bakar bat ere eman nahi ez duenean? Nola lortu konponbidera gerturatzea parte batek arazoa bera ukatzen duenean eta entzuteko borondaterik ez duenean? Oinarrizkoa da besteen eskubideak (ere) onartzea, presoen aferari konponbidea ematea, epaiketa politikoekin amaitzea, behingoagatik modu askean etorkizuna erabaki dezakeen nazio bat garela aitortzea. Edozein estatu demokratikok honezkero eginda izango lukeena, alegia.\nAitzakiarik ez. Ilusiozko aro berri batean gaude. Eta aitzakiek jada ez dute balio. Estatuak betiko aitzakiak alboratu eta hitz egiten hasi behar du, bere hitza betez herriari hitza ez ematen. Euskal eskuinak ere orain ez du aitzakiarik euskaldunon arteko elkarlanari uko egiteko. Eta herritarrok ere ez dugu aitzakiarik ez parte hartzeko.\nDenon lana. Eta orain zer? Herritarron ordua da. Lan asko dugu aurretik, eta guztioi dagokigu gehiago ematea, pasibismoa eta indiferentzia gainditzea, pluralean pentsatzea eta herri gisa jokatzea. Asko kostatu da honaino heltzea. Ez dezagun alferrik gal abagunea. Zor diegu aurreko belaunaldiei... eta ondorengoei. Arduraz jokatzeko unea da. Benetako konponbidea eta bake duina erdiestekoa.


Egunero erein | El Correo\nEmakumearen Eguna urte osora eramanda baino ez da benetan aurrera egitea lortuko\nEmakume batzuk, Bilboko manifestaldian. / E.C.\nJOSEBA ARRUTI Viernes, 9 marzo 2018, 23:03\nEgun bateko aldarrikapenek edozein bidegabekeria ozen salatu eta agerian jartzeko balio dute, jendetzak horiei helduta denboran bat egiteak eskaintzen duen aparteko oihartzun erantsiari esker. Baina, aldi berean, berebiziko indarra ematen dion hori ahulgarri ere izan daiteke, hogeita lau orduz ekin izana bitarteko soil barik helburu bihurtuz gero. Hala gertatzen da hainbestetan, formak mamia guztiz mugatzen eta irensten duela, nahiz eta eraginkor izateko azken horrek denboran zeharreko behar lukeen.\nUrtean behineko militantziak, baina, ez du sakoneko arazorik konponduko. Kosmetikak dotoretu bai baina jatorrizko edertasunik inori itzultzen ez dion bezala. Ezinbestekoa da soldata-aldea salatzea, emakumeek jasaten dituzten hamaikatxo egoera larri eta onartezin arbuiatzea, berdintasuna arnasa betean aldarrikatzea. Baina guzti hori egunerokora eraman behar da: arduradun politikoek erakundeetatik eraginda, enpresa handi, ertain zein txikietako buru direnek indarrean jarrita, etxeetan lanak partekatuta, ikastetxeetan harreman horizontalak errotik ezarrita.\nEmakumearenganako jarrera ez delako adierazle osagarri bat, beste askoren artekoa, gizarte oro definitzekoa baizik. Berdintasunik bakoa herrenka ari baita, atzeratua eta muineko gabeziaz betetakoa delako. Horregatik, uste eta nahi besteko ongizaterako, berdintasuna funtsezkoa da, halabeharrezkoa. Ez bakarrik legeek ahalbidetzen dutena, eguneroko jardun arruntekoa baita benetan erabakigarri.\nJende oldea batu zen atzo Euskal Herri osoan hain oinarrizkoa dena goiburu huts izan ez dadin, edukiz janzteko. Txinparta beharrean ezaugarri egonkor bihurtzeko. Berdintasuna ezin delako inoren esku utzi, eguneroko norbere jarrera eta jokabideetatik izango delako atzeraezinezko, sendo, benetako. Askotarikoen borondate-uztarketa irmo eta jarraituak lortuko duelako inork horri muzin ezin egin izatea.\nHelmuga urruti dago oraindik. Mundu zabalean areago, baina berton ere bai. Hainbat andrazkoren errealitate garratza da horren lekuko. Martxoaren 9tik aurrera berriz itzalpera itzuliko dena, ohikoan jazarpen eta diskriminazio hori berriz ikustezin izateraino. Emakumearen Eguna urte osora eramanda baino ez da benetan aurrera egitea lortuko, jauzi handiak keinu eta urrats txikiz osatutakoak direnean baino ez direlako egiazkoak, geratzekoak.\nIkasbide ikastetxearen Edit kirol topaketak 500 ikasletik gora elkartuko ditu Bilbon\nTrafiko istripu faltsuen bidez egindako iruzurragatik ari dira ikertzen 37 pertsona Bizkaian\nJuan Echanovek zuzendutako 'Rojo' antzezlana izango da gaur Principal Antzokian\nGetxok bere parkeak eta lorategiak hobetuko ditu, herritarrek bozkatuta Eszeptikoak


Ikasleek askotariko proposamenak egin dituzte, jasangarritasuna ardatz - Arrasate - Goiena.eus\nIkasleek askotariko proposamenak egin dituzte, jasangarritasuna ardatz\nEneko Azurmendi Barrena 2022-06-15 10:22\nIkasleetako bat, berbetan, osoko bilkuran, udal ordezkarien eta hainbat gurasoren aurrean.\nAgenda 2030 egitasmoaren baitan, hiri eta komunitate jasangarriak landu dituzte Arrasateko Herri Eskolako, Institutuko eta Arizmendi Ikastolako ikasleek, eta gai horri buruzko askotariko proposamenak egin dizkiete udal ordezkariei, haiek hainbat konpromiso hartzeaz gain. Halaber, txosten batean batu dituzte horiek guztiak.\nIkastetxe horietako 6 eta 18 urte bitarteko ikasle guztiek jardun dute aurtengo ikasturtean Eskolako Agenda 2030 lantzen, Udalako Ingurumen Eskolarekin elkarlanean.\nDenetarik egin dute ikasleek gaia lantzeko: "Garapen Iraunkorreko 17 helburuak ezagutu eta landu ditugu bideo eta erruletaren eskulanaren bitartez; Udala inguruko natur eta kultur ondarea ezagutu ditugu, elurzuloa, karobiak eta bertako basoak; Udalako arteen eta haritzen ezkurrak erein ditugu naturaren zatitxo bat Arrasatera eramateko; Garagartzako ortu komunitarioak landu ditugu eta abar".\nOndorio interesgarriak atera dituzte\nLanketa egin ostean, hainbat ondorio atera dituzte. "Esaterako, ohartu gara, lurrean zein errekan zabor asko dagoela eta honek kalte egiten digula bai guri eta baita naturari ere. Hauek dira lurrean gehien aurkitu ditugun zaborrak: zigarroak, txikleak eta erabilera bakarreko plastikoak", azaldu dute.\nEra berean, herriko mugikortasuna aztertzeko egin dituzten behaketetan ikusi dute askotan autoan pertsona bakarra joaten dela eta autobusak erdi hutsik joaten direla. "Jokamolde hauek kalteak sortzen dizkiote gure herriari: airea kutsatzen da, zarata handia egoten da eta gainera, arriskua ere handia da. Ikasturtean zehar ondorioztatu dugu badaudela autoa baino garraio jasangarriagoak".\nKaleetan "zuhaitz gutxi" daudela ere konturatu dira eta gehienak "oso gazteak" direla. "Naturarekin kontaktua behar dugu, zementu gutxiago eta zuhaitz eta zelai gehiago. Jolastu nahi dugu Naturan". Azkenik, ikusi dute Arrasaten etxe berri asko ari direla eraikitzen "eta gainera, eraikita dauden etxe askotan ez da inor bizi".\nEtxebizitzaren egoeraren aurrean, ikasleek proposatu dute, besteak beste, etxebizitzen prezioa mugatzea, "pertsona guztiek etxe bat erosteko aukera izan dezaten", eta Udalak laguntzak ematea etxeak alokatzeko.\nNatur eta kultur ondarea zaintzeko, berriz, zuhaitz motzak babestea, egur landaketak mugatu eta bertako basoa bultzatzea eta elurzuloak eta karobiak garbitu eta txukuntzea proposatu dute.\nMugikortasun arloan, honako hauek dira proposamenak, besteak beste: garraio publikoa hobetu eta sustatzea; herri barruko bide batzuk oinezkoen kale bihurtzen jarraitzea; haur eta gazteentzako ekipamenduak dauden kaleetatik kotxeak kentzen saiatzea; bidegorri gehiago eraikitzea, "daudenak elkarrekin lotzeko", eta toki aldapatsuetan igogailuak jartzen jarraitzea.\nBerdeguneak zaintzeko, erdigunetik gertuago ortu komunitario gehiago ea jarri daitezkeen aztertzea edota auzo guztietan estalitako jolastokiak eraikitzea eskatu dute ikasleek.\nAzkenik, hondakinen arazoekin lotuta, zakarrontzi gehiago jartzea eta erreka garbiketak antolatzea proposatu dute.\nKonpromisoak ere hartu dituzte\nProposatu bakarrik ez, haiek ere hainbat konpromiso hartu dituzte jasangarritasunari lotuta: "Natura zaindu eta errespetatuko dugu; modu jasangarrian mugitzen saiatuko gara, ez dugu zaborrik botako lurrera, erreka garbiketa eta zuhaitz egunetan parte hartuko dugu...".\nMaria Ubarretxena alkateak adierazi du "adi" entzun dituztela ikasleen proposamenak eta "oso baliotsuak" izan direla. "Bilera bat egingo dugu zuekin, zuen proposamenekin zer egin dugun azaltzeko. Martxoan izango da seguruenik".\nEra berean, "garrantzitsua" iruditzen zaio alkateari ikasleek konpromisoak hartu izana. "Egunero ikusten dugu zaborra kaleetan eta zabor hori erreketara joaten da, itsasoan amaituz. Beraz, hartzen dituzuen konpromisoak garrantzitsuak dira".\nErreka garbiketa urriaren 15ean egingo dutela ere aurreratu du alkateak. "Beraz, gorde ezazue egun hori zuen agendan, eta han ikusiko dugu elkar".\nBukatzeko, adierazi du arrasatear guztien elkarlana ezinbestekoa dela herri jasangarria izateko.


Epistemologia eta hizkuntzaren kritika\nJ. Jimenez eta A. Olariagaren “Modernitatearen auziaz” liburutik moldatua\n“Egiaz eta gezurraz moraletik kanpoko zentzuan” (1873) idazki laburrean, Nietzschek, hizkuntzaren teoria oso bat adierazten du, baita ezagutzaren kritika zehatz bat ere.\nEzustekorik eta aparteko aldakuntzarik gabeko munduan bizitzea erosoago zela ikusita, itxurazko kontzeptu batzuk sortu zituen filosofiak, fikzio hutsa ziren arren. Hitzen bidez mundua kontzeptualizatu dugu; hau da, hizkuntzaren bidez errealitatea istant batean gelditzea, izoztea. Mendeetan zehar, gizakiak ontzat hartu izan dituen kontzeptu horiek, ezinbestez, haren bizimodua arrazoi-bidean sartzeko asmazioak besterik ez dira. Itxurazko kontzeptu horiek ez lirateke errealitate objektiboari dagozkionak, komeni diren asmazioak baizik, “Izaki Absolutua”, “haraindikoa”, “mundu iraunkorra”, “ezagutza ziurra” eta “kontzeptuen existentzia”, adibidez. Asmazioetako batzuk, hizkuntzaren barnean sortu, eta eztabaidatu ezinak diren egia bihurtu dira. Nietzschek “hosto” kontzeptua nola sortzen den gogorarazten digu:\n“Kontzeptu oro kasu ez-berdinak parekatuz osatzen da. Egia bada ez dagoela hostorik beste baten berdina denik, egia da, halaber, hostoaren kontzeptua diferentzia indibidualak arbitrarioki abandonatzean osatzen dela; nota bereizgarriak ahanztean, alegia. Horrela, errepresentazioa sorrarazten da, naturan, hostoengandik bereizita, “hosto” bezalako zerbait egongo bailitzan, jatorrizko arketipo moduko bat, hartatik hosto guztiak direlarik ehundu, diseinatu, neurtu, koloreztatu, ondulatu eta margotu.”\nBaina errealitatea ez da geldia, kontzeptuari eskapatu egiten zaio. “Zer da hitz bat? Bulkada nerbioso baten soinu bidezko erreprodukzioa. Baina, bulkada nerbiosotik abiatuta gugandik kanpoko kausa baten existentzia inferitzea, arrazoi–printzipioaren erabilpen faltsu eta justifika ezinari zor zaio.”\nEta beraz, zer da “txakur” kontzeptua? Inpresioen multzo bat besterik ez. Hitzek eta hizkuntzak gauzen eta gizakiaren arteko erlazioak bakarrik izendatzen dituzte (metaforikoki). Eta gehiago, Nietzschek esaten digunez, hitza, berdina ez denaren identifikazioari esker bihurtzen da kontzeptu.\nBaina, bizitza etengabe doa aurrera, gauzak arrapaladan gertatzen dira, eta gizakiak errealitatearen jario hori ezin menderaturik dabiltza. Ildo horretatik; nahiz eta filosofoek, errealitate aldakorrarekin nahigabetuta aritzen diren hasieran izan den subjektu kreatzaile hori ahaztu dutelako, egia absoluturik ez dago.\nHizkuntzaren kritikan Nietzschek Hegelen eta Aristotelesen hizkuntzaren ikuspegi naturalista kritikatuko ditu, naturalismoak determinismo bat eta munduaren orden bat (metafisika) aurresuposatzen duten heinean. Filosofoak, kontzeptuen bidez egia eraikitzerakoan hartzen duen hizkuntzaren jatorria, ez dago errealitatean, ez dago adimenean, ez dago gauzen esentzian. Eta orduan, zer da egia?\n“Mugitzen diharduen metafora, metonimia, antropomorfismo andana; finean, giza harremanen multzo bat, poetikoki nahiz erretorikoki goretsia, estrapolatua, apaindua, eta erabilera luzearen luzez, herri batek irmo, kanoniko eta lotesletzat hartzen duena. Ilusio direla ahaztutako ilusioak dira egiak. Ahituta eta indar sentigarririk gabe gelditu diren metaforak”\nEgia; ohituraren eta erabilpenaren bidez metaforak direla ahaztu dugun metafora zaharkituak besterik ez. Hizkuntzak ez du egiaz hitz egiten, metaforen bidez eraikitzen ditugun perspektibak ematen dizkigu gehienez. Hizkuntzak beraz, hasierako metafora horietatik, munduaren eta gizakiaren metafisika bat egiten du. Filosofiak eta kristautasunak ordea, ez dute bakarrik munduaren metaforizazio edo sinplifikazio bat egiten, naturaz kanpoko metafisika bat egiten dute ere, horixe baita metafisika, “meta”, haraindi eta, “fisis”, natura; metafisika baten metafisika bat beraz.\nZein hizkuntzaren kritika honen helburu nagusia? Argi dago; gizakiak hizkuntza eta mundua maila berean ipintzean sortzen den metafisika salatzea. Bi eremu hauen artean ez baitago harreman zuzenik, bien arteko zubia metaforen bidez egiten dugu; hau da, abstrakzio bidez, generalizazio bidez, erosokeriaren beharrez. “Egia horien atzetik dabilenak zera bilatzen du soilik, munduak gizakiaren barruan jasaten duen metamorfosia: mundua ulertu nahi du, baina mundu humanizatua”.\n“Egia eta gezurra moralaz kanpoko zentzuan” idazkiaren hasieran, ezagutza eta giza adimenari buruzko gogoeta luzatzen digu:\n“ Eguzki-sistema kontaezinak distira egiten duten unibertsoko bazter urruti batean, behin batean astro bat izan zen non animalia adimentsu batzuek ezagutza asmatu zuten. “Historia Unibertsaleko” minutu harroputz eta iruzurtiena izan zen; baina, azken finean, minutu bat, besterik ez. Naturak pixka batean arnasa egin ondoren, astroa izotzak estali zuen, eta abere adimentsuak hil egin ziren, ezinbestez. Bistan da, norbaitek asma zezakeela halako fabula bat, baina hala eta guztiz, ez luke behar bezala azalduko zein tamalgarri, zein ilun eta galkor, zein antzu eta arbitrario azaltzen den naturaren baitan giza adimenaren egoera. Hori existitu gabe, eternitateak izan dira; eta desagertu ezkero, ez da deus gertatuko, adimen horrentzat ez baitago misiorik giza bizitzatik haratago”\nNietzschek esaten digunez; “Ez gara jainkoaz libratuko gramatikan sinesten jarraitzen dugun bitartean”. Hitzek munduko gauzaren bat zuzenean izendatzen dutenaren sinesmena metafisika hutsa da.\nAdimenaren eta subjektuaren superstizioa gramatikaren sedukziotzat dauka Nietzschek. Eta sedukzio horretan jauzi izana leporatu dio Descartesi. Pentsatzea aktibitate bat da, ohitura gramatikal baten ondorioa besterik ez. Pentsatzea, Nietzscherentzat, gure desioen erlazionatze bat besterik ez da. Subjektua kontzeptua da, ez errealitatea.\nEkintza da dena. Subjektu ekintzaile soilarekin geratu behar gara hizkuntzaren erabilpen txarretik libratu nahi badugu beraz. Gizakia subjektu artistikoa da, kreatzailea; metafora ederrak sortu ditu, baina azken finean, metaforak besterik ez. Gizakien ekintza egingarrien artean, ezagutza ere boterea lortzeko baliabidea da. Jakin-mina, botere-nahiaren mendean da; horrela, gizabanako batzuek beste gizabanakoen aurrean kontserbatzeko erabiltzen dutena da adimena da. Hortaz, ezagutza ez da jakin-mina asetzeko edo egia absolutua argitzeko modua, bizirik irauteko indarra baizik.\nGiza adimenak kontzeptuen bidez, lehenengo lengoaia eta gero zientzia eraikitzen du. Zientziaren bidez, gizakiak bere bizitza arrazoiarekin lotzen du, munduan orden bat ezartzeko asmo koldar bati eutsiz bere buruarekin galduta arrastaka ez egoteko. Gizakiak eraikitako munduaren orden faltsu hori bere ahultasunari aurre ez egiteko gotorlekua bihurtzen da, iruzurraz ahaztuz halabeharraz libratzeko. Nietzscherentzat, ordea, mundua etengabeko kaosa da, eta bizitza tragikoa da. Gaixotasunaz, izpiritua goranzko bidean jartzen duela esaten du “Zientzia alaia” idazlanean, eta badakigu bere bizitzan sufrimenduak izan zuen garrantzia. Hauxe litzateke heroi tragikoaren patua: kontzeptuek gidatzen duten ikuspegia bertan behera utziz, intuizioez orniturik bizitzaren agerraldi artistikoa egitea. “Intuizio horietatik abiatuta mamu-itxurazko eskemen herrira, edo abstrakzioen herrira daraman bide zuzenik ez dago”. Gizaki sortzaileak, oztopo kontzeptual guztiak suntsituz trufa egingo die, bizitzaren ikuskera artistikoan murgilduz.\nHurrengoa: Betiereko itzulera eta denboraren ikuspegia


Goiena paperekoa "aldizkariago" - Debagoiena - Goiena.eus\nGoiena paperekoa "aldizkariago"\nGoiena 2016-10-14 08:00\nDatorren astetik aurrera argitaratzen hasiko den formatu berriko 'Goiena aldizkaria'.\nDatorren astean aro berria hasiko du Goienak. Paperekoa berrituta etorriko da 701. zenbakiarekin batera. Goiena aldizkaria izango du izena aurrerantzean. Edukiz, diseinuz eta formatuz aldatuta jasoko dute irakurleek.\nAldatzen ez dena da egubakoitzetan banatuko dela eta, orain arte moduan, doan eta etxerik etxe -jasotzeko eskaria egin dutenek-, eskualdeko herri guztietan.\n"Goienaren paperekoak 16 urte betetzen ditu aurten. Urte hauetan guztietan hainbat aldaketa izan ditu, diseinuari eta edukiari dagokionean. Orain beste bat ematera goaz: nabarmenena, formatuari dagokiona. Egunkari paperean inprimatuta joango da, baina aldizkari itxura handiagoa hartuko du" dio Iban Arantzabal Goienaren zuzendari nagusiak.\nBeste aldaketa garrantzitsu bat izango du, ordea: 8 orrialde gehiago izango ditu eta, honenbestez, 48 orrialdeko aldizkaria izango da. Gainera, 48 orrialde horietatik 32 koloretan izango dira, ikusgarritasunean irabaziko duelarik.\nHerrien atalak orrialde gehiago izango ditu. "Gertukoena, herriko albisteak, apreziatzen dute batik bat irakurleek, eta horri eman nahi izan diogu inportantzia, herriei eskaintzen diogun espazioa handituz" dio Eneko Azkarate Goienaren edukien zuzendariak. Herrien hurrenkeran ere aldaketak daude: handitik txikira beharrean, gertutasunagatik multzokatu dira. Hala, Arrasate, Aramaio, Aretxabaleta, Eskoriatza eta Leintz Gatzaga ageri dira lehenengo, Bergara, Antzuola eta Elgeta, ondoren, eta Oñati amaieran.\nHerrietako orriez gain, atal berriak ere jasoko ditu: Plaza edo Txutxu-mutxuak, esaterako. Parte hartzeari eta herritarrei ahotsa emateari garrantzia ematen jarraituko du Goiena aldizkariak, Komunitatea, Zabalik edota Nire ustez atalen bidez, esaterako.\nBada beste elementu garrantzitsu bat Goienaren papereko berrian. Honela azaltzen du Ubane Madera Goiena papereko arduradunak: "gaiak hobeto aukeratu nahi ditugu, herritarrei benetan interesatzen zaizkienak. Hala, kazetariok ahalegin berezia egingo dugu albisteak ondo hierarkizatzeko eta duten inportantziaren arabera aurkezteko".\nApustu honekin, paperekoaren produkzioa berritu eta indartu nahi du Goienak. Izan ere, datorren astean abiatuko denari gehitu behar zaio iaztik kalean den eta Goiena Klubeko bazkideek astero etxean jasotzen duten Puntua aldizkaria.


Manchas en la piel durante el embarazo, ¿cómo evitarlas? | Consumer\nHaurdunaldian, nola saihestu larruazaleko orbanak?\nHamar emakumetik bederatzik aldaketak izaten dituzte azalaren pigmentazioan haurdunaldian, eta %70ek orbanak dituzte aurpegian.\n2022-ko maiatzak 17. Marta Vázquez-Reinako artikulu hau ere 2013-ko irailak 2an argitaratu zen gure webgunean\nBakarrik haurdun dauden emakumeen %10 larruazalaren pigmentazio-aldaketetatik kanpo dago. eta %50 eta %70 artean ikusi dute orban ilun batzuk beren aurpegian agertzen direla. Artikulu honetan zehazten da zergatik agertzen dira orbanak? larruazala haurdunaldian eta zer den hiperpigmentazioa, bai eta aurpegiko orbanen arriskua minimizatzeko aholkuak ere . Halaber, erditzearen ondoren aplika daitezkeen aurpegiko tratamenduak .\nHaurdunaldian larruazaleko orbanak agertzen dira, zergatik?\nPisua, bolumena, nekea, loa eta aldaketak umorean haurdunaldian ernalketa ez den beste faktore bat gehitu behar da: larruazaleko orbanak Fenomeno hori maizegi gertatzen da.\nHaurdunaldian larruazaleko orbanak emakumearen hormona-iraultzaren ondorio dira.\nAldi horretako larruazaleko asalduren arrazoiak, batez ere, emakume haurdunek jasaten duten hormona-iraultza . Emakume Dermatologoen Espainiako Elkartea . “Baina sexu-hormonak kasu bakoitzean ezezaguna izan daiteke, eta haurdunaldian larruazalean gertatzen diren aldaketen kausa direla uste da —lehen mailakoa edo bigarren mailakoa—”, azaldu du kolektibo horrek.\nAldaketa horiek obulua emankorra da . Une horretatik aurrera, estrogenoen ekoizpena hasten da. progesterona eta melanina sortzeaz arduratzen diren zeluletan eragina duten beste hormona batzuk, hots, azalaren tonua eragiten duen pigmentua. Aldaketa endokrinoak eta haurdunaldiaren alterazio immunologikoak emakumearen azalean islatzen dira, neurri handiagoan edo txikiagoan.\nIrudia: shira gal\nHiperpigmentazioa, haurdunaldian maiz gertatzen den arazoa\nHaurdunaldiko hirugarren hilabetearen inguruan, emakume gehienek ohartzen dira gorputzeko zenbait gunek tonu ilunagoa hartzen dutela. Kaltetuenak titiburuak , bularretako areolak, bulba eta baita izterren barnealdea ere. . Gainera, sabelean lerro bertikal ilun bat marrazten hasten da, pubisetik zilborreraino. lerroa . Aldaketa horiek pigmentazioa handitzearen ondorio dira, eta, zientzialarien arabera, Haurdun daudenen %91n larruazalean orbanak agertzen dira. .\nHaurdunaldian, larruazalaren hiperpigmentazioa ohikoa da emakumeengan, ilea eta ilea ilunak direnean.\nAurora Guerra dermatologoak dioenez, haurdunaldian larruazalaren hiperpigmentazioa ohikoa da, batez ere, emakumeengan, ile eta ile ilunekin. Askotan, erditu ondoren, larruazal ilunak, pixkanaka, jatorrizko tonua hartzen du.\nHaurtxoa jaio ondoren, ordea, haurdunaldiak eragindako larruazaleko alterazio guztiak ez dira desagertzen. Horrela gertatzen da melodia Larruazalaren inperfekzioa da, eta ez da arriskutsua izaten, baina ondorio estetikoak ditu. Hiperpigmentazio mota hori aurpegiko orban espezifiko gisa agertzen da. . kopeta, masailak, goiko ezpaina eta kokotsa orban irregularrak eta, maiz, simetrikoak agertzen diren eremuak dira.\nIkerketa batzuen arabera, haurdunen %50 eta %70 bitarteko orbanei eragiten diete. , baina ohikoagoak dira emakume ezkor eta ilunetan. antisorgailuak modu erregularrean.\nAurpegiko orbanak emakumearengan, aholkuak\nHaurdunaldian aurpegian orbanak agertzea eguzki-izpien eraginpean egoteak laguntzen du.\n. eguzkitan egotea haurdunaldian melasma agertzeko faktore erabakigarria ere bada. Izpiek, gainera, orban horiek iluntzen laguntzen dute.\nHorregatik, komeni da umeek\nEsposizio-denbora mugatzen dute, batez ere eguzkia indartsuagoa den orduetan (10:00etatik 16:00etara).\nSaihestu zuzeneko izpiak arrisku handieneko eremuetan.\nGainera, izpi ultramoreak (40 faktorea edo handiagoa dutenak) babesteko eguzki-kremak erabili behar dira beti.\nNeurri horiek terapeutiko bakarra haurdunaldian gomendatua, adituek azaltzen dute.\nEguzkiorbanak larruazalean: erditu ondoko tratamenduak\nIrudia: Hans Dekker\nHaurdunaldiko orbanak pixkanaka desager daitezke haurra jaio ondoren, baina ere iraun dezake, eta hori emakumeen %30en gertatzen da. . Ezarri ondoren, zaila da kentzea. Pigmentuak larruazalean duen sakoneraren araberakoa da indarberritzea: zenbat eta azalekoagoa izan, orduan eta errazagoa izango da pigmentua kentzea.\nErditu ondoren melasma tratatzeko , Espainiako Dermatologia Akademia (AEDV) botika antikontzeptiboa alde batera uztea, eguzki-iragazkiak edo makillajeak erabiltzen jarraitzea (horiek, gainera, orbanen itxura estetikoa konpontzeko balioko dute), xaboi leunak erabiltzea eta aurpegiko azala narrita dezaketen tratamenduak saihestea, hala nola esfoliazioak, dermoabrasioa eta laserra.\nKrema garbitzaileen edo zuritzaileen eraginkortasuna zalantzagarriagoa da . Azterketak egin arren, haien eraginkortasunaren alde egiten dute. ez dago krema despigmentatzaile horien erabilgarritasunari buruzko ebidentzia osorik . Nolanahi ere, adituek gomendatzen dute produktu horiek egun batzuetan aplikatzea, onartzen diren egiaztatzeko. Hala bada, eguzki-iragazki batekin batera eman behar dira (lehenik krema eta, horren gainean, iragazkia), eta orbanek ukitzen ez dituzten eremuetan ez erabiltzen saiatu behar da, zuritu egin baitaitezke.\ngestación-eu haurduntza manchas en el embarazo-eu manchas en la piel-eu\nHaurdunaldian saihestu beharreko zortzi gauza\nToxoplasmosia: zer den eta nola kutsatzen den\nZergatik egiten da usaimena haurdunaldian?\nEzartze-maila, lau galdera erantzunarekin


2018/05/28KO BILERARAKO GAI ZERRENDA\nARGAZKI BAT ANIZTASUNAREN ALDE\nERMUKO SANTA LUZIAREN JAIAK (2018/05/25-28)\nATE IREKIAK ESKOLA PUBLIKOAN\nATE IREKIAK ESKOLA PUBLIKOAN 16-17 ikasturterako matrikulazio epea urtarrilaren 25etik otsailaren 5era artekoa da. Hau dela eta, ikastetxe publikoek ateak irekiko dituzte bere eskaintza ezagutarazteko. Hona hemen, ikastetxe bakoitzeko eguna eta ordua: Latiorro: Urtarrilaren 26an, 17:15 Orozko: Urtarrilaren 20an, 15:30 Fabian Legorburu: Urtarrilaren 28an, 16:30 IES Laudio BHI: Urtarrilaren 27an, 18:00 Lamuza: Urtarrilaren 28an, 17:15 ...\nLamuza Ikastetxeko “loturak ehuntzen” programa\nLamuza Ikastetxeko “loturak ehuntzen” programa Lamuza Ikastetxeko Lehen Hezkuntzako 1. mailako umeak eta euren familiak 2014-15 ikasturtean bideratuko den “Loturak ehuntzen” programa pilotuan parte hartzeko hautatu ditu Hezkuntzak. Ekimenaren helburua da ikasleek eta euren familiek zailtasunei aurre egiteko eta, horrela, euren buruak indartzeko dituzten potentzialtasunak eta ezaugarri positiboak identifikatzea. Lehenego urrats hori eginda, tailerrak bideratuko ...\nFamilia-topaketak: garapen eta haziera osasungarriak.\n2015eko urritik abendura hainbat topaketa antolatu dira Laudioko ikasleen gurasoentzat. Topaketa irekiok udal lokaletan egin dira eta, horiei esker, hainbat hezkuntza-etapetako familiek aukera izan dute seme-alaben hezkuntza osasungarriari buruzko informazioa jasotzeko, hazierari buruzko iritziak, zalantzak eta galderak elkartrukatzeko, prebentzio positiboaren ikuspegitik. Nork bere burua zaintzeko, emozioak bideratzen ikasteko eta ongizate fisiko zein psikologikoarekin erlazionatutako alderdiak ...\nAuzo batzarrak. Haurtzaindegi zerbitzua\nZure ahotsa oso garrantzitsua da. Beraz, parte har dezakezu batzarretara hurbilduz edo aurreko Zuinean edo www.laudio.eus udal orrialdean duzun zure auzoko inkestak betez eta entregatuz. Batzarrak honako hauek izango dira: Urtarrilak 18, astelehena. Aretako Kultur Etxean, 19:00etan. Aretako auzo asanblada. Urtarrilak 19, asteartea. Plazako balio anitzeko aretoan, 19:00etan. Arrañoko auzo asanblada. Urtarrilak 20, asteazkena. Gizarte ...